open-index/open-wikipedia-markdown huggingface dataset:
ണത്വവിധാനം

'ന'കാരത്തിനു പകരം 'ണ'കാരം ഉപയോഗിക്കേണ്ട സന്ദർഭങ്ങളെക്കുറിക്കുന്ന നിയമങ്ങളാണ്  സംസ്കൃതവ്യാകരണത്തിൽ **ണത്വവിധാനം** എന്നറിയപ്പെടുന്നത്.  പാണിനീയത്തിന്റെ എട്ടാം അധ്യായത്തിൽ ണത്വവിധാനം വിവരിച്ചിരിക്കുന്നു.  പാണിനി പറഞ്ഞ നിയമത്തിൽ   കാർത്യായനനും മറ്റും കൂട്ടിച്ചേർക്കലുകൾ നടത്തി.  ണത്വവിധാനനിയമങ്ങൾ അനുസരിച്ച് സംസ്കൃതവാക്കുകളിൽ പലയിടങ്ങളിലും 'ന'കാരത്തിനുപകരം 'ണ'കാരം വരും.  ഇത് 'ന'കാരത്തിനു **'ണത്വം**' ഭവിക്കുന്നു എന്ന് അറിയപ്പെടുന്നു.

ഉദാഹരണങ്ങൾ:

#അകാരാന്തപദങ്ങളായ ദേവഃ, രാമഃ എന്നിവ അവയുടെ വിഭക്തിരൂപങ്ങളിൽ യഥാക്രമം ദേവേ**ന** എന്നും   രാമേ**ണ** എന്നും മാറുന്നു. 
#രാമന്റെ അയനത്തെ "രാമായ**ണം**" എന്നും സീതയുടെ അയനത്തെ "സീതായ**നം**" എന്നുമാണ് പറയുന്നത്.
#ഉത്തരായ**ണം** എന്നും ദക്ഷിണായ**നം** എന്നുമാണ് പറയുന്നത്.
#മോഹി**നി**, കാമി**നി**, ഭാമി**നി** തുടങ്ങിയ വാക്കുകളിൽ  'ന' ഉപയോഗിക്കുമ്പോൾ  രോഗി**ണി**, രാഗി**ണി**, വർഷി**ണി** തുടങ്ങിയവയിൽ 'ണ' ഉപയോഗിക്കുന്നു.‌ 

## നിയമങ്ങൾ

#ഒരു വാക്കിലെ 'ന'കാരത്തിന് ണത്വം ഭവിക്കണമെങ്കിൽ, ആ വാക്കിലെ 'ന'കാരത്തിനു മുൻപുള്ള ഒരക്ഷരമെങ്കിലും 'ഋ'കാരമോ രേഫമോ ('ര'കാരമോ), 'ഷ'കാരമോ ആകണം.  ഇവയെ നിമിത്തങ്ങൾ എന്ന് പറയുന്നു.  'ന'കാരത്തിന് മുൻപ് എവിടെയും നിമിത്തങ്ങൾ വരുന്നില്ലെങ്കിൽ ആ 'ന'കാരത്തിന് 'ണത്വം'  സംഭവിക്കില്ല; 'ന'കാരം 'ന'കാരമായിത്തന്നെ നിൽക്കും.
#നിമിത്തത്തിനും 'ന'കാരത്തിനുമിടയിൽ സ്വരങ്ങൾ, അനുസ്വാരം, കവർഗം (ക, ഖ, ഗ, ഘ, ങ), പവർഗം (പ, ഫ, ബ, ഭ, മ), യ, വ, ഹ എന്നിവ വന്നാൽ 'ന'കാരത്തിന്റെ 'ണത്വ'ത്തെ ബാധിക്കുകയില്ല; അതായത്, 'ന'കാരം മാറി 'ണ'കാരം വരും. ഇവയൊഴിച്ചുള്ള ഏതക്ഷരം വന്നാലും 'ണത്വം' സംഭവിക്കുകയില്ല; അതായത്, 'ന'കാരം 'ന'കാരമായിത്തന്നെ നിലനിൽക്കും.

## വിശദീകരണം
മുകളിൽ പറഞ്ഞ നിയമങ്ങൾ ഉദാഹരണങ്ങളിലൂടെ വിവരിക്കാം:

*  രാമഃ, അയനം എന്നീ രണ്ട് വാക്കുകളിൽ നിന്ന് രൂപപ്പെട്ടതാണ് "രാമായണം" എന്ന വാക്ക്.  രാമന്റെ അയനം എന്ന് വിഗ്രഹം.  'ന'കാരത്തിനു മുൻപ് രേഫം വരുന്നതിനാലും, 'ര'യുടെയും 'ന'യുടെയും ഇടയിൽ മ, യ എന്നിവ മാത്രം വരുന്നതിനാലും 'ന'കാരം 'ണ'കാരമായി മാറുന്നു. സീതായനം  എന്ന വാക്ക് രൂപപ്പെട്ടിരിക്കുന്നത് സീതാ, അയനം എന്നിവയിൽ നിന്നുമാണ്.  ഇവിടെ 'ന'കാരത്തിനു മുൻപിൽ നിമിത്തങ്ങളൊന്നും വരാത്തതിനാൽ 'ന'കാരത്തിന് ണത്വം സംഭവിക്കുന്നില്ല.

* ഉത്തര + അയനം = ഉത്തരായണം; 'ന'കാരത്തിനു മുൻപ് രേഫം വരുന്നതിനാലും ഇടയ്ക്കുള്ള അക്ഷരം യ ആയതിനാലും ണത്വം.ദക്ഷിണ‌ + അയനം = ദക്ഷിണായനം; നകാരത്തിനുമുന്നിൽ നിമിത്തങ്ങളൊന്നും ഇല്ലാത്തതിനാൽ ണത്വം വരുന്നില്ല.

## ഉദാഹരണങ്ങൾ
* പ്ര + നവം = പ്രണവം
* പ്ര + നയം = പ്രണയം
* പരി + നയം = പരിണയം
* പരി + മാനം = പരിമാണം
* ശൂർപ + നഖാ = ശൂർപണഖാ 

## ണത്വവിധാനം മലയാളഭാഷയിൽ
സംസ്കൃതത്തിൽ നിന്നുള്ള പദങ്ങളിൽ മാത്രമല്ല, മലയാളത്തിലെ തനതുപദങ്ങളിലും പരകീയപദങ്ങളിലും ണത്വവിധാനത്തിന്റെ സ്വാധീനമുണ്ട്.  കൃസ്ത്യാനി എന്നതിൽ 'സ', 'ത' എന്നിവ 'ര'യുടെയും 'ന'യുടെയും മധ്യത്തിൽ വരുന്നത് ണത്വത്തെ തടയുന്നു.  എന്നാൽ നസ്രാണി എന്നതിൽ 'ര' ണത്വം നടപ്പാക്കുന്നു.    

## അപവാദങ്ങൾ
ചിലപദങ്ങളിൽ വിശേഷണങ്ങൾ ചേരുമ്പോൾ ണത്വവിധാനം പാലിക്കപ്പെടുന്നില്ല. 
സർവനാമം, ത്രിനേത്രം
ഇവയിലൊക്കെ ണത്വവിധാനത്തിന്റെ നിയമങ്ങൾ അനുസരിച്ച ണത്വം ഭവിക്കേണ്ടതാണ്.  എന്നാൽ അങ്ങനെ ഭവിക്കുന്നില്ല.

## ബാഹ്യകണ്ണികൾ
*  ണത്വവിധാനം - 'ണ'കാരത്തിന്റെ നിയമങ്ങൾ 
*  ണത്വവിധാനത്തെപ്പറ്റി ഗുരുകുലം ബ്ലോഗിൽ
അൽ ശബാബ്

സൊമാലിയയിലെ ഇടക്കാല സർക്കാറിനെതിരെ ഏറ്റുമുട്ടിക്കൊണ്ടിരിക്കുന്ന ഇസ്ലാമിക് തീവ്രവാദി വിഭാഗമാണ് **അൽശബാബ്**. ആഫ്രിക്കയിലെ അൽ ഖ്വെയ്ദ ശാഖയായാണ് അൽ ശബാബ് വിലയിരുത്തപ്പെടുന്നത്.
എത്യോപ്യയുടെ സൈനിക നടപടിക്കുമുമ്പ് കുറച്ചുകാലം സൊമാലിയ ഭരിച്ചിരുന്ന ഇസ്‌ലാമിക കോർട്‌സ് യൂണിയന്റെ യുവജന വിഭാഗമായാണ് അൽ ശബാബു് പ്രവർത്തനം തുടങ്ങിയത്. യുവാക്കൾ എന്നാണീ അറബ്‌വാക്കിന്റെ അർഥം. എത്യോപ്യയുടെ സൈനിക നടപടി യൂണിയന്റെ നേതാക്കളെ പ്രവാസത്തിലേക്ക് നയിച്ചപ്പോൾ പോരാളികൾ ശബാബിന്റെ കുടക്കീഴിലാണ് അണിനിരന്നത്.
സൊമാലിയയുടെ 80 ശതമാനവും ഇപ്പോൾ ശബാബിന്റെ നിയന്ത്രണത്തിലാണ്. മുഹമ്മദ് ആബ്ദി ഗെദേയ്ൻ എന്ന മതപുരോഹിതനാണ് സംഘടനയുടെ പരമാധികാരി. സൊമാലിലാൻഡുകാരനായ മുഹമ്മദ് ആബ്ദി പൊതുജനമധ്യത്തിൽ അപൂർവമായേ പ്രത്യക്ഷപ്പെടാറുള്ളൂവെങ്കിലും പ്രാദേശിക മാധ്യമങ്ങളും സംഘടനയുടെ വെബ്‌സൈറ്റുകളും വഴി ഓഡിയോ സന്ദേശങ്ങൾ നിരന്തരം പുറത്തുവിടാറുണ്ട്.ശരിയത്ത് നിയമം കർക്കശമാണെന്ന് പ്രഖ്യാപിക്കുന്ന ശബാബ് പരപുരുഷബന്ധം ആരോപിച്ച് സ്ത്രീകളെ കല്ലെറിഞ്ഞുകൊന്നും മോഷണക്കുറ്റത്തിന് കൈയും കാലും ഛേദിച്ചും താലിബാൻ മോഡൽ ശിക്ഷ നടപ്പാക്കി ലോകത്തെ ഞെട്ടിച്ചു. പൊതുവെ മതകാര്യത്തിൽ മിതവാദികളായിരുന്നു സൊമാലിയൻ ജനത. സൊമാലിയയിൽ വിദേശത്തുനിന്നും ഭീകരർ എത്തി ശബാബ് പോരാളികൾക്ക് പരിശീലനം നൽകുന്നുണ്ട്. അൽശബാബിലെ ഏഴായിരം സായുധ പോരാളികളിൽ മൂവായിരും പേരും ഒളിയുദ്ധത്തിൽ പ്രാവീണ്യം നേടിയവരാണ്. ജെയ്ഷ്അൽ-ഉസ്‌റഹ് എന്ന സായുധ വിഭാഗവും ജയ്ഷ് അൽ-ഹിസ്ബാഹ് എന്ന ആശയപ്രചാരണ വിഭാഗവുമുണ്ട്. മൊഗാദിഷുവിലെ തെരുവിൽ നടന്ന സംഘടനയുടെ പരേഡിൽ ബുർഖയും തോക്കുമേന്തിയ വനിതാ തീവ്രവാദികളുടെ നിരയുമായി അൽ ശബാബ് തീവ്രവാദത്തിന്റെ പുതിയ മുഖവും ലോകത്തിന് കാട്ടിക്കൊടുത്തു. ഖനികളിലെ തട്ടിക്കൊണ്ടുപോവലും കടൽക്കൊള്ളയ്ക്കുള്ള സഹായവും വഴിയാണ് ഇവർക്ക് പണം കിട്ടുന്നത്. തീവ്രവാദികളുടെ ഭീഷണി കാരണം ഐക്യരാഷ്ട്രസംഘടനയുടെ സൗജന്യ ഭക്ഷണ വിതരണ പരിപാടി, സൊമാലിയയിൽ നിർത്തിവെക്കേണ്ടിവന്നു.
## പ്രധാന ആക്രമണങ്ങൾ
2010 ഫുട്ബോൾ ലോകകപ്പ് ഫൈനൽ ടെലിവിഷനിൽ കാണുന്നതിനിടെയുണ്ടായ ചാവേർ ബോംബ് സ്‌ഫോടനത്തിൽ ഉഗാണ്ടയിൽ 74 പേർ മരിച്ചു. തലസ്ഥാനമായ കംപാലയിൽ റസ്‌റ്റോറന്റിലും റഗ്ബി ക്ലബിലുമാണ് ഒരേസമയം സ്‌ഫോടനമുണ്ടായത്.
സോമാലിയയിൽ ആഫ്രിക്കൻ യൂനിയൻ സമാധാന മിഷനിലേക്ക് സൈനികരെ സംഭാവന ചെയ്തതാണ് അൽ ശബാബ് ഉഗാണ്ടക്കെതിരെ തിരിയാൻ കാരണമെന്ന് സംശയിക്കുന്നു.

വർഗ്ഗം:തീവ്രവാദസംഘടനകൾ
വർഗ്ഗം:അൽ ഖാഇദയുമായി ബന്ധമുള്ള സംഘടനകൾ
അരിച്ചെള്ള്‌

കോളിയോപ്റ്റെറ (Coleoptera) പ്രാണിഗോത്രത്തിൽ കുർക്യുലിയോണിഡേ (Curculeonidae) കുടുംബത്തിലെ ഒരംഗമാണ് **അരിച്ചെള്ള്‌**. ശാസ്ത്ര നാമം ***സൈറ്റോഫിലസ് ഒറൈസ*** (*Sitophilus oryza*). അരിച്ചെള്ള് ലോകത്തെവിടെയും കാണപ്പെടുന്നു. അരി, ധാന്യങ്ങൾ‍, ഉണക്കിയ പയറുവർഗങ്ങൾ എന്നീ ഭക്ഷണപദാർഥങ്ങൾ ഇവ തിന്നു നശിപ്പിക്കാൻ ഇതിനു അസാമാന്യമായ കഴിവുണ്ട്.

## ശരീര ഘടന
3-4 മീല്ലി മീറ്റർ. നീളവും തിളങ്ങുന്ന തവിട്ടുനിറവുമുള്ള ചെറിയ വണ്ടാണ് അരിച്ചെള്ള്. ഉഷ്ണമേഖലാപ്രദേശങ്ങളിലാണ് ഇത് സുലഭമായി കണ്ടുവരുന്നത്. ഇന്ത്യയാണിതിന്റെ ജന്മദേശമെന്നു കരുതപ്പെടുന്നു. ചരക്കുകപ്പലുകൾ മുഖേനയാവണം ലോകത്തിന്റെ നാനാഭാഗങ്ങളിലും ഇവ എത്തിച്ചേർന്നത്.

## ആഹാരം
മനുഷ്യന് ഏറ്റവുമധികം നഷ്ടമുണ്ടാക്കുന്ന പ്രാണികളിൽ ഒന്നാണിത്. നെല്ലറകളിലും കളപ്പുരകളിലും മറ്റും സൂക്ഷിച്ചിട്ടുള്ള ധാന്യങ്ങൾ മുഴുവനായും നശിപ്പിക്കാൻ ഇവയ്ക്കു കഴിയും; ചീത്തയാകുന്ന ധാന്യങ്ങൾ കുതിർന്നിട്ട് പലപ്പോഴും മുളയ്ക്കുകയും ചെയ്യും. ധാന്യങ്ങളുടെ പരിപ്പുകൾ ഇവ തിന്നു തീർക്കുന്നു. ധാന്യമാവോ മുഴുവൻ ധാന്യങ്ങളോ പ്രായമെത്തിയ വണ്ടുകൾ തിന്നുതീർക്കുമ്പോൾ അവയുടെ ലാർവകൾ ധാന്യങ്ങൾക്കുള്ളിൽ ജീവിക്കുകയാണ് ചെയ്യുന്നത്. ധാന്യമാവ് കട്ടപിടിച്ചാൽ മാത്രമേ ലാർവകൾക്ക് ഇതിനുള്ളിൽ കഴിയാൻ സാധിക്കൂ.

## പ്രത്യുൽ‌പാദനം
പെൺവണ്ടുകൾ ധാന്യത്തിന്റെ പരിപ്പിനുള്ളിൽ കരണ്ടുണ്ടാക്കുന്ന ചെറിയ കുഴികളിൽ ഓരോരോ മുട്ടകളിടുന്നു. മുട്ടകൾ വെളുത്തതും വലിപ്പം കുറഞ്ഞതുമാണ്. മുട്ടയിട്ടശേഷം പശപോലെയുള്ള ഒരു സ്രവത്താൽ കുഴികൾ മൂടിവയ്ക്കും. ഏതാനും ദിവസങ്ങൾക്കുള്ളിൽ മുട്ടവിരിഞ്ഞു വെളുത്തുതടിച്ച കാലില്ലാത്ത പുഴുക്കൾ / ലാർവകൾ പുറത്തുവരും. ധാന്യം ഭക്ഷിച്ചുവളരുന്ന ഇവ വളരെ വേഗം പ്യൂപ്പയും വണ്ടുമായി മാറുന്നു. അനുകൂല പരിതഃസ്ഥിതികളിൽ 4-7 ആഴ്ചയാണ് ഇതിന്റെ ജീവിതചക്ര ദൈർഘ്യം. 2-3 ആഴ്ചവരെ ഈ വണ്ടുകൾക്ക് ആഹാരമില്ലാതെ ജീവിക്കാൻ സാധിക്കും. സാധാരണ 7-8 മാസമാണ് ഇതിന്റെ ആയുഷ്കാലം. എന്നാൽ രണ്ടു വർഷത്തിലേറെ ജീവിക്കുന്നവയും ഉണ്ട്. പൂർണവികസിതമായ ചിറകുകളുള്ള അരിച്ചെള്ള് ഉഷ്ണകാലത്തു മിക്കപ്പോഴും പറന്നുകൊണ്ടിരിക്കും.

## അവലംബം

വർഗ്ഗം:ഷഡ്‌പദങ്ങൾ
വർഗ്ഗം:അരി
വർഗ്ഗം:കലവറക്കീടങ്ങൾ
സ്കറ്റെല്ലെറിഡെ

പ്രാണികളുടെ ഒരു കുടുംബമാണ് **സ്കറ്റെല്ലെറിഡെ**. വൈവിധ്യവും തീവ്രവുമായ നിറങ്ങളുള്ളതിനാൽ **രത്ന മൂട്ട** (**jewel bug**) എന്ന് അറിയപ്പെടുന്നു. ഇവയുടെ തൊറാക്സിന്റെ അവസാന ഭാഗം ചിറകും ഉദരവും ആവരണം ചെയ്യുന്നതിനാൽ **കവചിത പുറമുള്ള മൂട്ട** (**shield-backed bug**) എന്നും പേരുണ്ട്. ഈ പ്രത്യേകത ഇവയെ ഹെറ്റെറോപ്റ്റെറയിലെ മറ്റ് കുടുംബങ്ങളിൽനിന്നും വ്യത്യസ്തമാക്കുന്നു. ഇതേ കാരണം‌മൂലം ഇവ ഒരുതരം വണ്ടായി തെറ്റിദ്ധരിക്കപ്പെടാറുണ്ട്. കാർഷികവിളകളുൾപ്പെടെയുള്ള സസ്യങ്ങളുടെ ചാറാണ് ഭഷണം. ശല്യപ്പെടുത്തിയാൽ ഇവയിൽ ചിലത് ദുർഗന്ധം പുറപ്പെടുവിക്കും.
## ചിത്രശാല


Image:Pachycoris torridus 003.jpg|Moult
Image:Metallic_shield_bug444.jpg
ചങ്ങാതിപ്പൂച്ച

എസ്.പി. മഹേഷിന്റെ സംവിധാനത്തിൽ ജയസൂര്യ, നെടുമുടി വേണു, ജഗതി ശ്രീകുമാർ, രാധിക എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് ***ചങ്ങാതിപ്പൂച്ച***. ഫ്ലയിംഗ് ഫിലിംസിന്റെ ബാനറിൽ പി. റഷീദ് നിർമ്മാണം ചെയ്ത ഈ ചിത്രം എമിൽ & എറിക് റിലീസ് വിതരണം ചെയ്തിരിക്കുന്നു.ഷാനി ഖാദർ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ഔസേപ്പച്ചൻ ആണ്.

; ഗാനങ്ങൾ
# ശരറാന്തൽ മിന്നി നിൽക്കും – വിനീത് ശ്രീനിവാസൻ, മഞ്ജരി
# അത്തള പിത്തള – എം.ജി. ശ്രീകുമാർ
# ശരറാന്തൽ മിന്നി നിൽക്കും – പി. ജയചന്ദ്രൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ചങ്ങാതിപ്പൂച്ച''  – മലയാളസംഗീതം.ഇൻഫോ

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
ജർമൻ മീസിൽസ്

അപകടകാരിയല്ലാത്ത ഒരു സാംക്രമികരോഗം. പത്തൊൻപതാം ശതകത്തിൽ ജർമനിയിൽ പടർന്നുപിടിച്ച ഈ രോഗം വിശദമായ പഠനങ്ങൾക്കു വിധേയമാകുകയും **ജർമൻ മീസിൽസ്** എന്ന പേരിൽ അറിയപ്പെടുകയും ചെയ്തു. ഇതും ഒരു പ്രത്യേക വൈറസ് മൂലമാണുണ്ടാകുന്നതെന്ന് ഹിരോ, ടസാക്ക എന്നിവർ 1938-ൽ ചൂണ്ടിക്കാട്ടുകയുണ്ടായി. എന്നാൽ 1962-ൽ മാത്രമാണ് ഈ വൈറസിനെ വേർതിരിച്ചെടുത്തത്.

മുതിർന്ന കുട്ടികളിലും ചെറുപ്പക്കാരിലുമാണ് സാധാരണയായി ഈ രോഗം കണ്ടുവരുന്നത്.
## ലക്ഷണങ്ങൾ
ഉദ്ഭവനകാലം 10 മുതൽ 20 ദിവസങ്ങളാണ്. സാധാരണ 17-18 ദിവസങ്ങൾ മതിയാകും. ശരീരത്തിൽ തടിപ്പ് (rash) ആണ് ആദ്യം പ്രകടമാകുന്ന രോഗലക്ഷണം. അഞ്ചാംപനിയിലുള്ളതിനെക്കാൾ മങ്ങിയ നിറമേ കാണാറുള്ളു. ഇത് ഒരു ദിവസത്തിനുള്ളിൽതന്നെ പ്രത്യക്ഷപ്പെടുകയും രണ്ടു ദിവസങ്ങൾക്കുശേഷം അപ്രത്യക്ഷമാകുകയും ചെയ്യുന്നു. കൊപ്ളിക് സ്ഫോടങ്ങൾ ഉണ്ടാകാറില്ല. സാധാരണയായി പനി കാണാറില്ല. കഴുത്തിൽ ചെവിക്കു പുറകിലായി ലസികാഗ്രന്ഥി (lymphgland) വീർത്തുവരുന്നു. ശരീരത്തിന്റെ മറ്റു ചില ഭാഗങ്ങളിലും വീക്കം അനുഭവപ്പെടാറുണ്ട്.  
## പ്രതിരോധം
റുബെല്ല രോഗം പ്രതിരോധിക്കാൻ റുബെല്ല വാക്സിൻ (Rubella vaccine) ഉപയോഗിക്കുന്നു.

## ചികിത്സ
പരിപൂർണവിശ്രമവും ജലാംശം കൂടുതലുള്ള ലഘു ആഹാരവും മൂലം രോഗം ഭേദപ്പെടുന്നു.
## ഗർഭിണികളിൽ
ഗർഭിണികൾക്കു ജർമൻ മീസിൽസ് പിടിപെട്ടാൽ ഗർഭസ്ഥശിശുവിനു ചില വൈകല്യങ്ങൾ വരാനിടയുണ്ട്. ഗർഭകാലത്ത് ഈ രോഗം ബാധിക്കുക മൂലം, ജനിക്കുന്ന ശിശുക്കളുടെ കണ്ണിനും ഹൃദയത്തിനും വൈകല്യങ്ങൾ വരുന്നതായി  ഓസ്ട്രേലിയൻ ഡോക്ടറായ എൻ.എം. ഗ്രെഗ് (1941) രേഖപ്പെടുത്തിയിട്ടുണ്ട്. ശിശുക്കളുടെ മിക്കവാറും എല്ലാ അവയവങ്ങളെയും ഈ രോഗം പ്രതികൂലമായി ബാധിക്കാറുണ്ട്. ഈ രോഗം മൂലം മരിച്ച ശിശുക്കളുടെ അസ്ഥികൾ‍, ശ്വാസകോശങ്ങൾ‍‍, കരൾ‍, ഹൃദയം, മലം, മൂത്രം എന്നിവയിൽ വൈറസുകളുടെ സാന്നിധ്യം കണ്ടുപിടിക്കപ്പെട്ടിട്ടുണ്ട്.

ഗർഭകാലത്തിന്റെ ആദ്യഘട്ടങ്ങളിൽ ഈ രോഗം ബാധിക്കാതിരിക്കാൻ പ്രത്യേകം ശ്രദ്ധിക്കേണ്ടതുണ്ട്. രോഗികളുമായുള്ള സമ്പർക്കം ഒഴിവാക്കുകയും പ്രതിരക്ഷാ നടപടികളെടുക്കുകയും വേണം.
## ചിത്രശാല

File:Sir Norman Gregg.jpg|thumb|The Chancellor of the University of Sydney, Sir Charles Bickerton Blackburn, conferring Sir Norman McAlister Gregg with the degree of Doctor of Science (honoris causa)
File:10145 lores.jpg|thumb|Young boy displaying the characteristic maculopapular rash of rubella
File:Rubella virus TEM B82-0203 lores.jpg|thumb|Rubella virus
File:Cataracts due to Congenital Rubella Syndrome (CRS) PHIL 4284 lores.jpg|thumb|Cataracts due to Congenital Rubella Syndrome (CRS
File:Rubella virus 10221 lores.jpg|thumb|Rubella virus


## അവലംബം

## പുറത്തേക്കുള്ള കണ്ണികൾ
* Rubella at Wong's Virology.
* Immunization Action Coalition: Rubella 

വർഗ്ഗം:വൈറസ് രോഗങ്ങൾ
കോമെലിന

170 സസ്യവർഗ്ഗങ്ങളുൾപ്പെടുന്ന ഒരു ജനുസ്സാണ്ണ് **കോമെലിന**. ഹ്രസ്വമായ ജീവിതകാലമുള്ള പൂക്കളുള്ളതിനാൽ പകൽ‌പൂക്കളെന്ന് പൊതുവെ അറിയപ്പെടുന്നു. വിധവയുടെ കണ്ണീർ എന്ന് പേരുമുണ്ടിവക്ക്. കൊമെലിനേസിയ കുടുംബത്തിലെ ഏറ്റവും വലിയ ജനുസ്സാണിത്. 18-ആം നൂറ്റാണ്ടിലെ ഒരു ടാക്സോണമിസ്റ്റായ കാൾ ലിനേയസ്, ഡച്ച് സസ്യശാസ്ത്രജ്ഞരായ ജാൻ കൊമെലിന്റെയും അനന്തരവനായ കാസ്പർ കൊമെലിന്റെയും ബഹുമാനാർത്ഥമാണ് ഈ ജനുസിനെ കൊമെലിന എന്ന് നാമകരണം ചെയ്തത്. 

രണ്ടിലധികം വർഷങ്ങൾ നിലനിൽക്കുന്നവയും ഒരു വർഷം മാത്രം നിലനിൽക്കുന്നവയുമായ വർഗ്ഗങ്ങൾ ഈ ജനുസ്സിലുണ്ട്. ഇവയുടെ സൈഗോമോർഫിക് പൂക്കളെയും ഞെട്ടിന് ചുറ്റുമായി കാണുന്ന സഹപത്രങ്ങളായ പാളയെയും അടിസ്ഥാനമാക്കിയാണ് ഇവയെ വേർതിരിച്ചറിയുന്നത്. 

കോമെലിന കാരൊളിലിയാന, കൊമെലിന ബെംഗാളെൻസിസ് എന്നീ ഇനങ്ങണാള് ഇന്ത്യയിൽ കാണപ്പെടുന്നത്.

വർഗ്ഗം:കോമെലിനേസിയ
വർഗ്ഗം:കൊമെലിന
പൊന്നാനി വലിയ ജുമുഅത്ത് പള്ളി

കേരളത്തിലെ മുസ്ലിം പള്ളികളിൽ ചരിത്രപ്രാധാന്യം അർഹിക്കുന്ന ഒരു  പള്ളിയാണ്‌ മലപ്പുറം ജില്ലയിലെ പൊന്നാനിയിൽ സ്ഥിതിചെയ്യുന്ന **പൊന്നാനി വലിയ ജുമുഅത്ത് പള്ളി**. ഒരു കാലത്ത് മലബാറിലെ 'ചെറിയ മക്ക' എന്ന വിശേഷിപ്പിക്കപ്പെട്ടിരുന്ന പൊന്നാനിയുടെ വൈജ്ഞാനിക രംഗത്ത് ഈ ജുമുഅത്ത് പള്ളി സുപ്രധാന പങ്കാണ്‌ വഹിച്ചിരുന്നത്. അക്കാലത്ത് പൊന്നാനിയിൽ വിജ്ഞാനം തേടിയെത്തുന്നവരുടെ ആസ്ഥാനവും ഈ പള്ളിയായിരുന്നു.  

## ചരിത്രം

ക്രിസ്തുവർഷം 1510 (ഹിജ്റ 925-ൽ) ശൈഖ് സൈനുദ്ദീൻ നിർമ്മിച്ചതാണ്‌ പൊന്നാനിയിലെ വലിയ ജുമുഅത്ത് പള്ളി എന്ന് വില്യം ലോഗൻ തന്റെ മലബാർ മാനുവൽ രണ്ടാം ഭാഗത്ത് രേഖപ്പെടുത്തിയിട്ടുണ്ട്. ഹിജ്റ 925ന്‌ തുല്യമായ ക്രിസ്തുവർഷം 1519 ആയതിനാൽ ആ വർഷത്തിലാണ്‌ നിർമ്മാണം നടന്നിട്ടുണ്ടാവുക എന്നും അഭിപ്രായപ്പെടുന്നവരുണ്ട്. പള്ളിയുടെ നിർമ്മാതാവായ വലിയ സൈനുദ്ദീൻ മഖ്ദൂം എന്നു വിളിക്കപ്പെടുന്ന ശൈഖ് സൈനുദ്ദീൻ ഇബ്‌നുഅലി ഇബ്‌നുഅഹ്‌മദ് മ‌അബരി ക്രിസ്തുവർഷം 1522 ജൂലൈയിൽ മരണപ്പെട്ടതിനാൽ അതിനു മുമ്പ് പള്ളിയുടെ നിർമ്മാണം പൂർത്തീകരിച്ചുവെന്ന് വിശ്വസിക്കപ്പെടുന്നു. 90 അടി നീളവും 60 അടി വീതിയുമുള്ളതാണ്‌ പൊന്നാനി വലിയ ജുമുഅത്ത് പള്ളിയുടെ ഉൾഭാഗം.

## വിദ്യാഭ്യാസ കേന്ദ്രം
പള്ളിയുടെ നിർമ്മാണശേഷം ശൈഖ് സൈനുദ്ദീൻ മഖ്ദൂം തന്നെ പള്ളിയിൽ അദ്ധ്യാപനം ആരംഭിച്ചു. മലബാറിലെ പള്ളിദർസ് സമ്പ്രദായത്തിന്റെ തുടക്കം ഇതാണെന്ന കരുതപ്പെടുന്നു.

### വിളക്കത്തിരിക്കൽ

പള്ളിയുടെ അകത്ത് സ്ഥാപിച്ച എണ്ണവിളക്കിന്ന് ചുറ്റുമിരുന്ന് മതപഠനം നടത്തി മഖ്ദൂമിൽ നിന്ന് മുസ്ല്യാർ പദം നേടുന്ന പതിവുണ്ടായിരുന്നു. ഇതിനായി മലബാറിന്റെ വിവിധഭാഗങ്ങളിൽ നിന്ന് വിദ്യാർഥികൾ വരുമായിരുന്നു. ഇങ്ങനെ എണ്ണവിളക്കിനു ചുറ്റും ഇരുന്ന് വിദ്യനേടുന്ന രീതിക്ക് 
'വിളക്കത്തിരിക്കൽ' എന്നു പേരായി. 1887 ൽ നാനൂറോളം പേർ മറുനാടുകളിൽ നിന്ന് വന്നു പൊന്നാനി വലിയ പള്ളിയിൽ പഠനം നടത്തിയിരുന്നതായി ലോഗൻ മലാബാർ മാന്വലിൽ രേഖപ്പെടുത്തുന്നു.
200 കൊല്ലങ്ങൾക്കു മുമ്പു ജീവിച്ചിരുന്ന വടക്കേ മലബാർ സ്വദേശിയും ഫലിതശിരോമണിയും 'നൂൽമുഹമ്മദ്','കപ്പപ്പാട്ട്' എന്നീ കൃതികളുടെ രചയിതാവുമായ കുഞ്ഞായൻ മുസ്ല്യാർ,കവിയും ബ്രിട്ടീഷ് ഭരണത്തിനെതിരെ പോരാടിയ ധീരനുമായ വെളിയങ്കോട് ഉമർഖാസി, തുടങ്ങിയവർ ഈ പള്ളിയുമായി ഉറ്റബന്ധം പുലർത്തിയവരിൽ പ്രമുഖരാണ്‌. മമ്പുറം തങ്ങൾ പള്ളിയിലെ ഒരു സന്ദർശകനായിരുന്നു.

## അവലംബം

## പുറത്തേക്കുള്ള കണ്ണി

*പൊന്നാനി ജുമാമസ്ജിദിനെ കുറിച്ച് റ്റൂസർക്കിൾ ഡോറ്റ്നെറ്റിന്റെ വീഡിയോ വിവരണം

വർഗ്ഗം:മലപ്പുറം ജില്ലയിലെ മുസ്ലിം പള്ളികൾ വർഗ്ഗം:പൊന്നാനി
വർഗ്ഗം:കേരളത്തിലെ പുരാതന മുസ്ലിം പള്ളികൾ
കൽക്കം

മെലീഗ്രസ് ( ***Meleagris***) എന്ന വർഗ്ഗത്തിൽ പെട്ട ജീവിച്ചിരിക്കുന്ന വലിയ വർഗ്ഗങ്ങളിൽപ്പെട്ട പക്ഷികളാണ്‌ **കൽക്കം** അഥവാ **ടർക്കി പക്ഷി**. കൽക്ക്, കളക്കം, വാങ്കോഴി എന്നിങ്ങനെ പേരുകളിലും അറിയപ്പെടുന്നു. കൊക്കിന്റെ അടിയിൽ നിന്ന് താഴേക്ക്‌ തൂങ്ങിക്കിടക്കുന്ന താടി പോലെ തോന്നിക്കുന്ന മാംസള ഭാഗം പൂവൻ ടർക്കിക്കോഴികളുടെ പ്രത്യേകതയാണ്‌. സാധാരണ കോഴിയേക്കാൾ വലുപ്പവും കഴിക്കുന്ന ആഹാരം മുഴുവൻ ഇറച്ചിയാക്കാനുള്ള കഴിവുമുള്ള ഇവയ്‌ക്ക്‌ രോഗ പ്രതിരോധശേഷിയും കൂടുതലാണ്‌. ഏഴ്‌ മാസം പ്രായമാകുമ്പോൾ തന്നെ ഒമ്പത്‌ കിലോയോളം ഭാരമുണ്ടാവും. ഇവയെ മുട്ടക്കും ഇറച്ചിക്കും ചിലപ്പോൾ അലങ്കാരത്തിനായും മറ്റുചിലപ്പോൾ പാമ്പ്, ചേര തുടങ്ങിയ ജന്തുക്കളുടെ ശല്യം നിയന്ത്രിക്കുവാനും  മനുഷ്യർ ഇണക്കി വളർത്താറുണ്ട്. വർഷത്തിൽ നൂറോളം മുട്ടകൾ ഇടുന്ന ഇവയുടെ മുട്ട സാധാരണ കോഴി മുട്ടയെക്കാൾ പോഷക സമ്പുഷ്ടവും ഔഷധ ഗുണങ്ങൾ ഉള്ളതുമാണ്. പ്രോടീൻ, നാരുകളും, മറ്റു പോഷകങ്ങളും കൊണ്ടു സമൃദ്ധമാണ് കൊളെസ്ട്രോൾ കുറഞ്ഞതുമായ ഇവയുടെ മാംസം. പറമ്പുകളിൽ ചുറ്റി നടന്നു പുല്ലുകളും സസ്യങ്ങളും മറ്റും ധാരാളമായി ആഹാരമാക്കുന്ന ഇവ പ്രാണികളേയും ചെറു ജീവികളെയും മറ്റും ഭക്ഷിക്കാറുണ്ട്. 

പാമ്പ്, അതുപോലുള്ള ഇഴജന്തുക്കൾ, മറ്റു ജീവികൾ എന്നിവയുടെ ശത്രു കൂടിയാണ് ടർക്കി. പാമ്പുകളെയും മറ്റു ജീവികളെയും കണ്ടാൽ ഉച്ചത്തിൽ ശബ്ദം ഉണ്ടാക്കുകയും കൂട്ടമായി ആക്രമണ സ്വഭാവം കാണിക്കുകയും, ഇടത്തരം പാമ്പുകളെവരെ ഭക്ഷിക്കുകയും ചെയ്യാറുണ്ട്. അതിനാൽ ഇവ വളരുന്ന പറമ്പുകളിൽ പൊതുവേ ഇഴ ജന്തുക്കളുടെയും മറ്റു ജീവികളുടെയും ശല്യം കുറവായിരിക്കും. ഇക്കാരണത്താൽ പാമ്പ്‌ ശല്യം ഉള്ള പ്രദേശങ്ങളിൽ ഇവയെ വളർത്താറുണ്ട്. പരിചയം ഇല്ലാത്ത ആളുകളെയോ ജീവികളെയോ കണ്ടാൽ വളർത്തു നായകളെപ്പോലെ ഇവ ഉച്ചത്തിൽ ശബ്ദം ഉണ്ടാക്കുകയും കൊത്താൻ ശ്രമിക്കുകയും ചെയ്യാറുണ്ട്. 

ഇതിൽ *[[Meleagris gallopavo|മെലീഗ്രിസ് ഗാലോപാവ]]* എന്ന വർഗ്ഗത്തിൽ പെട്ട പക്ഷികൾ വൈൽഡ് ടർക്കി എന്നും അറിയപ്പെടുന്നു. ഇത് സാധാരണയായി വടക്കേ അമേരിക്കയിലാണ്‌ കണ്ടു വരുന്നത്. മറ്റൊരു വർഗ്ഗമായ മെലിഗ്രസ് ഓസിലാറ്റ എന്ന വർഗ്ഗം ഓസിലേറ്റഡ് ടർക്കി എന്നും അറിയപ്പെടുന്നു. ഇത് സാധാരണ പെനിസുലിയൻ വനങ്ങളിലാണ്‌ കാണപ്പെടുന്നത്. പതിനഞ്ചാം നൂറ്റാണ്ടിൽ യൂറോപ്യർ അമേരിക്കയിലെത്തിയപ്പോൾ നോർത്ത്‌ അമേരിക്കയിലെ മെലെഗരിസ്‌ വർഗ്ഗത്തിൽ പെടുന്ന വലിയ ‘കോഴി’യെ യൂറോപ്പിലെത്തിച്ചു. മെക്സിക്കോയിലാണ് ഇവ കൂടുതൽ കാണപ്പെട്ടിരുന്നത്‌. അക്കാലത്ത്‌ യൂറോപ്പിൽ കൂടുതൽ കാണപ്പെട്ടിരുന്ന തുർക്കിക്കാർ എത്തിച്ച ഗിനിക്കോഴി തന്നെയാണിതെന്ന് തെറ്റിദ്ധരിക്കപ്പെടുകയും അവയെ ടർക്കി കോഴി എന്ന് വിളിക്കുകയും ചെയ്തു പോന്നു. ക്രിസ്മസ് കാലത്ത് ഏറ്റവും കൂടുതൽ ഉപയോഗിക്കപ്പെടുന്ന ഇറച്ചിയാണ് ഇവയുടേത്. 

## ചിത്രസഞ്ചയം

File:Turkey_-_കൽക്കം_02.JPG|കൽക്കം - പൂവൻ
File:Domestic turkeys.jpg|ടർക്കിക്കോഴി - പൂവനും പിടയും
പ്രമാണം:ടർക്കിക്കോഴി - പൂവനും പിടയും.jpg|ടർക്കിക്കോഴി - പൂവനും പിടയും
Image:Eastern_Wild_Turkeys.jpg|വടക്കേ അമേരിക്കയിൽ കണ്ടുവരുന്ന ഈസ്റ്റേൺ വൈൽഡ് ടർക്കി
File:Domestic turkey.jpg
Image:Turkey farm in southwestern Missouri (1973).jpg|Turkey farm in southwestern Missouri (1973 photograph)
File:Meleagris-Turkey (bird).jpg


## പുറത്തേക്കുള്ള കണ്ണികൾ
* Everyone Loves Turkey  - image slideshow by *[[Life magazine]]*

വർഗ്ഗം:പക്ഷികൾ
വർഗ്ഗം:പറക്കാത്ത പക്ഷികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
പാണലുണ്ണി

ലൈകേനിഡേ കുടുംബത്തിലെ ഒരംഗമായ ചിത്രശലഭമാണ് **പാണലുണ്ണി**(*Neopithecops zalmora*/Quaker). 
## പേരിന്റെ പിന്നിൽ
പാണൽച്ചെടിയെ ആശ്രയിച്ച് ജീവിക്കുന്നതിനാലാണ് ഇവയ്ക്ക് പാണലുണ്ണി എന്ന് പേര് വന്നത്. 
## ശരീരഘടന
ആൺ/പെൺ ശലഭങ്ങൾക്ക് മാന്തളിർനിറം കലർന്ന തവിട്ടു നിറത്തിലുള്ള മുകൾ വശവും, വെള്ളയായ അടിവശവുമാണ്. ഇവയുടെ വർണ്ണം നനഞ്ഞ കാലാവസ്ഥയിലുള്ളതിനേക്കാൾ മങ്ങിയാണ് വരണ്ട കാലാവസ്ഥയിൽ കാണുക. 
thumb|left|പശ്ചിമഘട്ടത്തിൽ കാണപ്പെടുന്ന പാണലുണ്ണി
thumb|  കടവൂര് നിന്നുമെടുത്ത ചിത്രം
### ചിറകിന്റെ മുകൾ വശം
തവിട്ടു നിറത്തിൽ മങ്ങിയ വെളുത്ത പാടുകൾ. 
### ചിറകിന്റെ അടി വശം
വെളുപ്പിൽ ഒരു വലിയ തവിട്ട് പൊട്ടും, ഏതാനും ചെറിയ പൊട്ടുകളും.
### ചിറകിന്റെ അരിക്
കടും തവിട്ട് കരയും, അതിനടിയിൽ കടും തവിട്ട് പൊട്ടുകളും.  
## ആഹാരരീതി
മണ്ണിൽ നിന്നും ലഭിക്കുന്ന ലവണം മുഖ്യമായും ഭക്ഷിന്നുന്ന ഇവ പൂന്തേനും കഴിക്കാറുണ്ട്
## ജീവിതചക്രം
പാണൽ ചെടിയിൽ ഇടുന്ന വെളുത്ത മുട്ടകൾ രണ്ടു ദിവസത്തിനു ശേഷം വിരിഞ്ഞ് പുറത്തുവരുന്ന ശലഭപ്പുഴുക്കൾ പച്ച നിറത്തിലാണ് കാണപ്പെടുന്നത്. ഇവ പുഴുപ്പൊതിയാവുമ്പോൾ ആദ്യം പച്ചനിറവും, പിന്നീട് ഇരുണ്ടനിറവും ആവും. പുഴുപ്പൊതി ഇരുണ്ടുകഴിഞ്ഞാൽ ഒരു ദിവസത്തിനു ശേഷം ചിത്രശലഭം പുറത്തുവരുന്നു. 
thumb|left|വരണ്ട കാലാവസ്ഥയിൽ കൊൽക്കത്തയ്ക്കടുത്ത് നരേന്ദർപൂറിൽ കാണപ്പെടുന്ന പാണലുണ്ണി
thumb|വയനാട്ടിലെ പാണനുണ്ണി
## കാണപ്പെടുന്ന സ്ഥലങ്ങൾ
* കിഴക്കൻ ഹിമാലയം
* ബംഗാൾ
* ഒറീസ്സ
* പശ്ചിമഘട്ടം
* സിലോൺ
* ആസാം
* ബർമ്മ
* ടെനസ്സെരിം
* ആൻഡമാൻ
* മലയ് ഉപദ്വീപ്

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ശലഭത്താര
ചെഞ്ചോരത്തുഞ്ചൻ

പിയറിഡേ കുടുംബത്തിലെ ഒരംഗമായ ചിത്രശലഭമാണ് **ചോരത്തുഞ്ചൻ**(*Colotis danae*/Crimson Tip/Scarlet Tip). 
## പേരിന്റെ പിന്നിൽ
ചിറകിന്റെ തുഞ്ചത്ത് (അറ്റത്ത്) ചോര (രക്തം) പുരണ്ടിട്ടുള്ളതുപോലെ കാണപ്പെടുന്നതിനാലാണ് ഇവയ്ക്ക് ചോരത്തുഞ്ചൻ എന്ന് പേര് വന്നത്. 
## ശരീരഘടന
ചോരത്തുഞ്ചന്മാരുടെ, പ്രത്യേകിച്ചും പെൺ ചോരത്തുഞ്ചൻ ശലഭങ്ങളുടെ വർണ്ണം വൈവിധ്യമാർന്നതാണ്.  ചിറകിന്റെ നീളം 40 - 52 മില്ലിമീറ്റർ. 
thumb|left
### ചിറകിന്റെ മുകൾ വശം
വെളുത്ത ചിറകിന്റെ അറ്റത്തായി രക്തവർണ്ണം. പെൺ ചോരത്തുഞ്ചൻ ശലഭങ്ങളിൽ ഈ രക്തവർണ്ണം വീതികുറഞ്ഞ് കാണപ്പെടുന്നു.
### ചിറകിന്റെ അടി വശം
thumb|left|ഇണ ചേരുന്ന ചോരത്തുഞ്ചൻ ശലഭങ്ങൾ
മങ്ങിയ ഗന്ധകത്തിന്റെ മഞ്ഞനിറം/ ഓറഞ്ച് നിറം കലർന്ന ഇളം മഞ്ഞനിറം. 
### ചിറകിന്റെ അരിക്
കറുത്ത അരികുകൾ.  
## ആഹാരരീതി
thumb|ഹൈദരാബാദിൽ കാണപ്പെടുന്ന പെൺ ചോരത്തുഞ്ചൻ.
## ജീവിതചക്രം
കടും ചുവപ്പ് നിറമുള്ള മുട്ടകൾ വിരിഞ്ഞ് പുറത്തുവരുന്ന ശലഭപ്പുഴുക്കൾ പച്ച നിറത്തിലാണ് കാണപ്പെടുന്നത്. ഇവ പുഴുപ്പൊതിയാവുമ്പോൾ ആദ്യം പച്ചനിറവും, പിന്നീട് ഇരുണ്ടനിറവും ആവും. 

## കാണപ്പെടുന്ന സ്ഥലങ്ങൾ
* ബലൂചിസ്ഥാൻ
* ഇന്ത്യലുടെ തെക്കും, പടിഞാറും ഭാഗങ്ങൾ
* ശ്രീലങ്ക  

## ചിത്രശാല

Image:Colotis danae egg sec.jpg|മുട്ട
Image:Colotis danae cat sec.jpg|ശലഭപ്പുഴു
Image:Crimson Tip (Colotis danae)- Male at Hyderabad, AP W IMG 7489.jpg| ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ
Image:Crimson Tip (Colotis danae)- Male at Hyderabad, AP W IMG 7486.jpg| ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ
Image:Crimson Tip (Colotis danae) on Coat buttons (Tridax procumbens) in Hyderabad, AP W IMG 7084.jpg|ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ
Image:Crimson Tip (Colotis danae)- Male in Hyderabad, AP W IMG 7098.jpg| ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ
Image:Crimson Tip (Colotis danae)- Male at Hyderabad, AP W 237.jpg| ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ
File:Crimson Tip (Colotis danae) W IMG 0603.jpg|ഹൈദരാബാദിൽ കാണപ്പെടുന്ന ആൺ ചോരത്തുഞ്ചൻ
File:Crimson Tip (Colotis danae) W IMG 0601.jpg|ഹൈദരാബാദിൽ കാണപ്പെടുന്ന ചോരത്തുഞ്ചൻ
File:Crimson Tip (Colotis danae) on Coat buttons (Tridax procumbens) W IMG 0605.jpg|ഹൈദരാബാദിൽ കാണപ്പെടുന്ന പെൺ ചോരത്തുഞ്ചൻ
Image:Colotis danae ad sec.jpg |ചോരത്തുഞ്ചൻ
Image:VB_009_CrimsonTip_UN.jpg|ചോരത്തുഞ്ചൻ

## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വടക്കെ ഇന്ത്യൻ ഭക്ഷണവിഭവങ്ങൾ

ഇന്ത്യയുടെ  വടക്കു ഭാഗത്തുള്ള സംസ്ഥാനങ്ങളിലെ ഭക്ഷണങ്ങളെ പൊതുവെ പറയുന്ന പേരാണ്‌ **വടക്കേ ഇന്ത്യൻ ഭക്ഷണവിഭവങ്ങൾ** (**North Indian cuisine**) (Hindustani: शुमाली हिन्दुस्तानी खाना,  *Shumālī Hindustānī Khānā*). ഇത് ഇന്ത്യൻ ഭക്ഷണവിഭവങ്ങളുടെ ഒരു ഭാഗമാണ്‌. ഇങ്ങനെ പൊതുവെ വടക്കെ ഇന്ത്യൻ ഭക്ഷണവിഭവങ്ങൾ എന്ന് അറിയപ്പെടുന്നത് ജമ്മു കശ്മീർ, പഞ്ചാബ്, ഹരിയാന, ഹിമാചൽ പ്രദേശ്, രാജസ്ഥാൻ, ഉത്തരാഖണ്ഡ് (കുമാവോൺ) , മധ്യ-പടിഞ്ഞാറ് ഉത്തർ പ്രദേശ് (അവധ് , ബ്രജ്) എന്നീ സംസ്ഥാനങ്ങളിലെ ഭക്ഷണങ്ങളെയും അവയുടെ രീതികളെയുമാണ്‌. 

പ്രധാനമായും വടക്കെ ഇന്ത്യൻ ഭക്ഷണ വിഭവങ്ങളിൽ താഴെപ്പറയുന്നവയാണ്‌ പ്രധാനം:
* ബിഹാരി ഭക്ഷണവിഭവങ്ങൾ
* പഞ്ചാബി ഭക്ഷണവിഭവങ്ങൾ
* മുഗളായ് ഭക്ഷണവിഭവങ്ങൾ
* കശ്മീർ ഭക്ഷണവിഭവങ്ങൾ
* അവധി ഭക്ഷണവിഭവങ്ങൾ
* സിന്ധി ഭക്ഷണവിഭവങ്ങൾ
* കുമാവോണി ഭക്ഷണവിഭവങ്ങൾ
* രാജസ്ഥാനി ഭക്ഷണവിഭവങ്ങൾ
* ഉത്തർ പ്രദേശ് ഭക്ഷണവിഭവങ്ങൾ

## പുറത്തേക്കുള്ള കണ്ണികൾ
* Indian food and recipe portal
അറിയാത്ത വീഥികൾ

കെ.എസ്‌. സേതുമാധവന്റെ സംവിധാനത്തിൽ മധു, മമ്മൂട്ടി, മോഹൻലാൽ, റഹ്‌മാൻ, രോഹിണി, സബിത ആനന്ദ് എന്നിവർ പ്രധാനവേഷങ്ങളിൽ അഭിനയിച്ച് 1984 -ൽ പ്രദർശനത്തിനെത്തിയ ഒരു മലയാളചലച്ചിത്രമാണ് **അറിയാത്ത വീഥികൾ**. സെഞ്ച്വറി ഫിലിംസിന്റെ ബാനറിൽ രാജു മാത്യു നിർമ്മാണം ചെയ്ത ഈ ചിത്രം സെൻ‌ട്രൽ പിൿചേഴ്സ് ആണ് വിതരണം ചെയ്തത്. സി.എൽ. ജോസ് ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ജോൺപോൾ ആണ്.

## അഭിനേതാക്കൾ
* മധു – ജഗന്നാഥൻ
* മമ്മൂട്ടി – രവി
* മോഹൻലാൽ – ബാലൻ
* റഹ്‌മാൻ – ബാബു
* രാമചന്ദ്രൻ – ശേഖരൻ കുട്ടി
* മണിയൻപിള്ള രാജു – സോമൻ
* കരമന ജനാർദ്ദനൻ നായർ – ഭാസ്കരൻ
* രോഹിണി – ഷീല
* സബിത ആനന്ദ് – അമ്പിളി
* സുകുമാരി – കല്യാണിക്കുട്ടി
* കവിയൂർ പൊന്നമ്മ – ജാനകിക്കുട്ടിയമ്മ

## സംഗീതം
പി. ഭാസ്കരൻ, പൂവച്ചൽ ഖാദർ എന്നിവർ എഴുതിയ ഇതിലെ ഗാനങ്ങൾക്ക്  സംഗീതം പകർന്നത് എം.എസ്‌. വിശ്വനാഥൻ ആണ്.
;ഗാനങ്ങൾ
* സിന്ദൂരമേഘങ്ങൾ : പി. ജയചന്ദ്രൻ (ഗാനരചന : പൂവച്ചൽ ഖാദർ)
* നീയല്ല നീതിപാലൻ : കെ.ജെ. യേശുദാസ് (ഗാനരചന : പി. ഭാസ്കരൻ)

## അണിയറ പ്രവർത്തകർ
* ഛായാഗ്രഹണം : വിപിൻ മോഹൻ
* ചിത്രസം‌യോജനം : എം.എസ്. മണി
* കല : ഐ.വി. സതീഷ് ബാബു
* വസ്ത്രാലങ്കാരം : ജംബുലിംഗം
* പരസ്യകല : പി.എൻ. മേനോൻ
* ലാബ് : ജെമിനി കളർ ലാബ്
* നിശ്ചല ഛായാഗ്രഹണം : അൻസാരി
* നിർമ്മാണ നിയന്ത്രണം : പീറ്റർ ഞാറയ്ക്കൽ
* കാമറ അസിസ്റ്റന്റ് : അജിത് കുമാർ
* അസോസിയേറ്റ് ഡയറക്ടർ : കിത്തു, കമൽ

## പുറത്തേക്കുള്ള കണ്ണികൾ
* 
* ''അറിയാത്ത വീഥികൾ''  – മലയാളസംഗീതം.ഇൻഫോ

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾവർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ
ഹെക്ടേർ

right|thumb|300px| Definition of a ''hectare'' and of an ''are''.

10,000 ചതുരശ്ര മീറ്റർ അളവുള്ള ഭൂവിസ്തീർണ്ണ അളവാണ് **ഹെക്ടേർ**. ഇതു മെട്രിക് അളവുകളിലെ ഒരു ഭാഗമാണ്.  ക്രി. ശേ. 1795-ആം ആണ്ടിൽ മെട്രിക് അളവുകൾ സ്ഥാപിച്ചപ്പോൾ 100 ചതുരശ്ര മീറ്ററുകൾ അടങ്ങുന്നയളവിന് "ഏർ" എന്ന പേരു നിയമിച്ചു.  ഇതിനോട്  "നൂറ്" എന്ന്  യവന ഭാഷയിൽ അർത്ഥം വരുന്ന "ഹെക്ടോ" എന്ന ഉപസർഗ്ഗത്തെച്ചേർത്താണ് ഈ വാക്ക് രൂപീകരിച്ചത്.  അതായത് 100 ചതുരശ്ര മീറ്റർ അഥവാ  ചതുരശ്ര കിലോമീറ്റർ എന്നതാണ് ഒരു ഹെക്ടേർ എന്നർത്ഥം കൊടുത്തിരുന്നത്.  1960-ൽ അന്താരാഷ്ട്ര ഏകകവ്യവസ്ഥ സ്ഥാപിച്ചതോടുകൂടി ഏർ എന്നയളവിന്റെ അംഗീകാരം പിൻവലിക്കിലും ഹെക്ടേർ എന്നയളവിനെ പുതിയ അളവുതൂക്ക സമ്പ്രദായത്തിൽ കൂട്ടിച്ചേർത്തു.  
## പരിവർത്തനം
[left|thumb|250px|[Waikato Stadium – ഹാമിൽ‌ടണിലെ റഗ്‌ബി സ്റ്റേഡിയം ഒരു ഹെക്റ്റേർ ആണ്‌]]
 right|thumb|250px|അന്താരാഷ്ട്ര റഗ്‌ബി യൂണിയൻ മത്സരങ്ങളുടെ ഫീൽഡ് ഒരു ഹെക്ടേർ ആണ്‌

പൊതുവെ ഉപയോഗിക്കുന്നത് കനപ്പിച്ച് കാണിച്ചിരിക്കുന്നു. 
The most commonly used units are in **bold**.

ഒരു ഹെക്ടേർ സമാനമായത് :
* 2.4710439 U.S. survey acres
* 15 mǔ (Chinese)
* 0.15 qǐng
* 10 dunam or dönüm (Middle East)
* 10 stremmata (Greece)
* 6.25 rai (Thai)
* ≈ 1.008 chō (Japanese)
* 7.47 bigha (Bangladesh, India, Nepal)

വർഗ്ഗം:അളവുകൾ - അപൂർണ്ണലേഖനങ്ങൾ
വർഗ്ഗം:വിസ്തീർണത്തിന്റെ ഏകകങ്ങൾ
മുഹമ്മ

കേരളത്തിലെ ആലപ്പുഴ ജില്ലയിലെ   ചേർത്തല താലൂക്കിലെ ഒരുഗ്രാമമാണ്  **മുഹമ്മ** (**Muhamma**). കളരിക്ക്  പ്രസിദ്ധകേട്ട   തറവാടായ പച്ചയിൽ ചിറ ഇവിടെയാണ് സ്ഥിതി ചെയ്യുന്നത്. .കയറും കക്കയും ജനങ്ങളുടെ പ്രധാന ഉപജീവന വഴികളാണ്.

വേമ്പനാട് തടാകത്തിലെ പാതിരാമണൽ എന്ന ദ്വീപ് മുഹമ്മ പഞ്ചായത്തിന്റെ ഭാഗമാണ്. നിരവധി ദേശാടന പക്ഷികളുടെ ആവാസ കേന്ദ്രമാണിവിടം. കായിപ്പുറത്തു നിന്നും ഇവിടെ എത്താം. കേരളത്തിലെ ആദ്യത്തെ സമ്പൂർണ്ണ യോഗ ഗ്രാമം ആണ് മുഹമ്മ .

മുഖം ,മേൽ എന്നീ രണ്ടു വാക്കുകൾ ചേർന്നാണ് മുഹമ്മ എന്ന സ്ഥല നാമം രൂപപ്പെട്ടത് എന്ന് കരുതാം .മുഖം എന്നത് ജലാശയത്തോടു ചേർന്ന സ്ഥലം മേൽ മേക്ക് ദിക്ക് അതായതു പടിഞ്ഞാറ്. വേമ്പനാട് കായൽ എന്ന ജലാശയത്തോട് ചേർന്ന്  പടിഞ്ഞാറ് വശത്തു കാണപ്പെടുന്ന പ്രദേശം എന്നർത്ഥം.

വേമ്പനാട് കായലിലെ ഏറ്റവും വീതി കൂടിയ ഭാഗം ആണ് മുഹമ്മ - കുമരകം . ഏകദേശം 8 കിലോമീറ്റര് വീതിയുണ്ട് ഈ ഭാഗത്തിന്.

## സ്ഥിതിവിവരക്കണക്കുകൾ
2001 ലെ  കാനേഷുമാരി പ്രകാരം , മുഹമ്മയിലെ ജനസംഖ്യം 24,513 ആണ്. ഇതിൽ 48%  പുരുഷന്മാരും 52% സ്ത്രീകളുമാണ്. ശരാശരി സാക്ഷരത് 85% ആണ്.

## അവലംബങ്ങൾ

## പുറത്തേക്കുള്ള കണ്ണികൾ
* Muhamma.com Authentic website about Muhamma

മധുര ദേശീയപാത മുഹമ്മയിലൂടെ കടന്നുപോകുന്നു. ഈ പാതയിൽ മുഹമ്മ ജംഗ്ഷൻ അതുപോലെ തുരുത്തൻകവല എന്നിവിടങ്ങളിൽ നിന്നും തുടങ്ങുന്ന നേർ റോഡുകൾ മണ്ണുത്തി ദേശിയപതയുമായി ബന്ധിപ്പിക്കുന്നു അതുവഴി എറണാകുളം തൃശൂർ ഭാഗത്തേക്ക്‌ യാത്ര ചെയ്യുന്ന വിനോദ സഞ്ചാരികൾക്ക് ഉപകാരപ്പെടുവിധം രൂപകല്പന ചെയ്തിരിക്കുന്നു.
കടുങ്ങല്ലൂർ ഗ്രാമപഞ്ചായത്ത്

എറണാകുളം ജില്ലയിലെ ആലങ്ങാട് ബ്ലോക്കിൽ പെട്ട ഒരു പഞ്ചായത്താണ് **കടുങ്ങല്ലൂർ ഗ്രാമപഞ്ചായത്ത്**. ആലുവയിലെ ഏക വ്യവസായ ഏസ്റ്റേറ്റ് കടുങ്ങല്ലൂർ പഞ്ചായത്തിലെ മുപ്പത്തടം - ഏടയാർ എന്ന ഭാഗത്താണ്. വ്യാവസായികമായി ഏറെ വികസിച്ച ഒരു പഞ്ചായത്താണ് കടുങ്ങല്ലൂർ. ഏലൂരിലുള്ള വൻകിട വ്യവസായ സ്ഥാപനങ്ങളുടെ അനുബന്ധ യൂണിറ്റുകളായി ധാരാളം ചെറുകിട വ്യവസായ സ്ഥാപനങ്ങൾ ഇവിടെ പ്രവർത്തിച്ചുപോരുന്നു. കൂടാതെ ബിനാനി സിങ്കി, കൊച്ചിൻ മിനറൽസ് ആന്റ് റൂറൽസ് ലിമിറ്റഡ്. തുടങ്ങിയ വലിയ സ്ഥാപനങ്ങളും ഇവിടെയുണ്ട്. ഇത്തരം വ്യവസായസ്ഥാപനങ്ങളു‌ടെ പ്രവർത്തനം മൂലം ഇവിടുത്തെ അന്തരീക്ഷം മലിനമാണ്. എന്നിരിക്കിലും സിംഹഭാഗം ആളുകളും ഈ വ്യവസായത്തെ ആശ്രയിച്ചു ജീവിക്കുന്നു.

## ചരിത്രം
രാവണൻ പുഷ്പകവിമാനത്തിൽ സീതയെ തട്ടിക്കൊണ്ടുപോകുമ്പോൾ തടഞ്ഞ ജടായുവിനെ വെട്ടിവീഴ്ത്തിയപ്പോൾ നടുഭാഗം വീണ സ്ഥലമാണത്രേ കടുങ്ങല്ലൂർ. നടുങ്ങല്ലൂർ ലോപിച്ച് കടുങ്ങല്ലൂർ ആയതായിരിക്കാം  കടുങ്ങല്ലൂർ ഉൾപ്പെടുന്ന പ്രദേശം ആദ്യകാലത്തിൽ ആലങ്ങാട് സ്വരൂപത്തിന്റെ കീഴിലായിരുന്നു. എന്നാൽ പിന്നീട് തിരൂവിതാംകൂറിന്റെ ഭാഗമായിത്തീർന്നു. 
സാംസ്ക്കാരികമായി വളരെ മുന്നിൽ നിന്നിരുന്ന ഒരു പ്രദേശമായിരുന്നു ഇത്. ചില സമുദായക്കാർ ആശയവിനിമയത്തിനായി ഗൂഢഭാഷകൾ ഉപയോഗിച്ചിരുന്നു. മൂലഭദ്രം , ചോണഭാഷ തുടങ്ങിയവ ഉദാഹരണങ്ങളാണ്. മതമൈത്രിയിൽ അഭിമാനം കൊള്ളാവുന്ന ഒരു പ്രദേശം കൂടിയാണ് ഇത്. പള്ളിയിൽ ഹിന്ദുക്കൾ നേർച്ച കഴിക്കുക, ക്ഷേത്രത്തിൽ മുസ്ളീങ്ങൾ വഴിപാട് കഴിക്കുക എന്നിവ ഒരു അലോസരവും ഇല്ലാതെ നടന്നുപോന്നിരുന്നു, കാലങ്ങൾക്കു മുമ്പ്. പെരുന്തച്ചൻ പണിതു എന്നു കരുതപ്പെടുന്ന ഒരു ക്ഷേത്രം കടുങ്ങല്ലൂരിരെ ഉളിയന്നൂർ എന്ന പ്രദേശത്തുണ്ട്. പെരുന്തച്ചൻ തന്റെ മകനെ ഉളി എറിഞ്ഞുകൊലപ്പെടുത്തിയ സ്ഥലമായതിനാലാണ് ഉളിയന്നൂർ എന്ന പേരു വന്നത് എന്നും ഒരു വിശ്വാസമുണ്ട് 

## ജീവിതോപാധി
ജീവിതോപാധി പ്രധാനമായും ധാരാളമായി ഉള്ള ചെറുകിട വ്യവസായങ്ങളാണ്. എന്നാൽ പടിഞ്ഞാറെ കടുങ്ങല്ലൂരിലും , മുപ്പത്തടത്തിന്റെ ചില ഭാഗങ്ങളിലും ആളുകൾ കൃഷി ചെയ്തുപോരുന്നു. വേനൽകാലത്ത് ധാരാളമായി പൊട്ടുവെള്ളരി കൃഷി ചെയ്തുപോരുന്ന ഒരു സ്ഥലമാണ് കടുങ്ങല്ലൂർ. 
## വ്യവസായം
*ബിനാനി സിങ്ക് ലിമിറ്റഡ്.
*കൊച്ചിൻ മിനറൽസ് ആന്റ് റൂട്ടൈൽ ലിമിറ്റഡ്.(സി.എം.ആർ.എൽ)
*ഇൻഡോ-ജർമ്മൻ കാർബൺ.
*പെരിയാർ ഫോംസ്.

## ആരാധനലായങ്ങൾ
*നരസിംഹസ്വാമി ക്ഷേത്രം പടിഞ്ഞാറേ കടുങ്ങല്ലൂർ
*മുപ്പത്തടം കൈനിക്കര ശ്രീകൃഷ്ണസ്വാമി ക്ഷേത്രം
*മുപ്പത്തടം പറയനാട്ട് ഭഗവതി ക്ഷേത്രം
*ശ്രീ ചാറ്റുകുളത്തപ്പൻ ക്ഷേത്രം.
*കടുങ്ങല്ലൂർ ജുമാമസ്ജിദ്.

## വിദ്യാഭ്യാസസ്ഥാപനങ്ങൾ
*മുപ്പത്തടം ഹയർ സെക്കണ്ടറി സ്ക്കൂൾ
*ഗവൺമെന്റ് ഹൈസ്ക്കൂൾ പടിഞ്ഞാറെ കടുങ്ങല്ലൂർ

## വാർഡുകൾ
#പടിഞ്ഞാറെ കടുങ്ങല്ലൂർ നോർത്ത്  	 
#കിഴക്കേ കടുങ്ങല്ലൂർ വെസ്റ്റ് 	
#കടയപ്പിള്ളി 	 
#കണിയാൻകുന്ന്
#കിഴക്കേ കടുങ്ങല്ലൂർ 	
#ഏലൂക്കര നോർത്ത് 	
#കുഞ്ഞുണ്ണിക്കര 	 
#ഉളിയന്നൂർ 	
#ഏലൂക്കര 	 
#പടിഞ്ഞാറെ കടുങ്ങല്ലൂർ സെൻട്രൽ 	
#മുപ്പത്തടം നോർത്ത് 	 
#മുപ്പത്തടം സെൻട്രൽ 	
#കയൻറിക്കര 	
#മുപ്പത്തടം ഈസ്റ്റ് 	 
#കയൻറിക്കര സൌത്ത് 	
#മുപ്പത്തടം സൌത്ത് 	
#മുപ്പത്തടം വെസ്റ്റ് 	
#എടയാർ 	 
#എരമം സൌത്ത് 	
#എരമം നോർത്ത് 	
#പടിഞ്ഞാറെ കടുങ്ങല്ലൂർ സൌത്ത്

## സ്ഥിതിവിവരകണക്കുകൾ

## അവലംബം
പവിത്രം

ടി.കെ. രാജീവ് കുമാറിന്റെ സംവിധാനത്തിൽ മോഹൻലാൽ, തിലകൻ, ശോഭന, വിന്ദുജ മേനോൻ എന്നിവർ പ്രധാനവേഷങ്ങളിൽ അഭിനയിച്ച് 1994-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***പവിത്രം***. വിന്ദുജ മേനോന്റെ ആദ്യ ചിത്രമായിരുന്നു ഇത്. വിശുദ്ധി ഫിലിംസിന്റെ ബാനറിൽ തങ്കച്ചൻ നിർമ്മിച്ച ഈ ചിത്രം വിതരണം ചെയ്തത് ജൂബിലി പിൿചേഴ്‌സ് ആണ്. പി. ബാലചന്ദ്രൻ, ടി.കെ. രാജീവ് കുമാർ എന്നിവരാണ് ഈ ചിത്രത്തിന്റെ കഥയെഴുതിയത്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് പി. ബാലചന്ദ്രൻ ആണ്.

## അഭിനേതാക്കൾ

## സംഗീതം
ഒ.എൻ.വി. കുറുപ്പ് എഴുതിയ ഇതിലെ ഗാനങ്ങളുടെ  സംഗീതസംവിധാനം നിർവ്വഹിച്ചത് ശരത് ആണ്. 
; ഗാനങ്ങൾ
# താളമയഞ്ഞു ഗാനമപൂർണ്ണം – കെ.ജെ. യേശുദാസ്, സുജാത മോഹൻ
# വാലിൻ‌മേൽ പൂവും വാ‍ലിട്ടെഴുതിയ – എം.ജി. ശ്രീകുമാർ
# പറയൂ നിൻ – കെ.ജെ. യേശുദാസ്
# കണ്ണിൽ പേടമാനിന്റെ – ജി. വേണുഗോപാൽ, സുജാത മോഹൻ
# ശ്രീരാഗമോ തേടുന്നു നീ – കെ.ജെ. യേശുദാസ്
# പറയൂ നിൻ – കെ.എസ്. ചിത്ര

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''പവിത്രം''  – മലയാളസംഗീതം.ഇൻഫോ

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി.കെ. രാജീവ് കുമാർ സംവിധാനം ചെയ്ത ചലച്ചിത്രങ്ങൾ
വിസർഗസന്ധി

വിസർഗവും മറ്റൊരു വർണവുമായുള്ള സന്ധിയാണ് **വിസർഗസന്ധി** (വിസർഗ്ഗസന്ധി എന്നും എഴുതാറുണ്ട്).  
## സന്ധിനിയമങ്ങൾ
*1. വിസർഗത്തിനു ശേഷം വരുന്ന വ്യഞ്ജനം ച, ഛ, ശ ഇവയിൽ ഒന്നായിരുന്നാൽ സവർണ്ണനംവഴി വിസർഗം 'ശ'കാരമാകും; ശേഷം വരുന്നത് ട, ഠ, ഷ എന്നിവയിൽ ഒന്നായിരുന്നാൽ വിസർഗം 'ഷ'കാരമാകും. വിസർഗത്തിനു ശേഷം ത, ഥ, സ എന്നിവയാണെങ്കിൽ വിസർഗം 'സ'കാരമായാണ് മാറുക.  എന്നാൽ ശ, ഷ, സ എന്നിവ പരമായിരുന്നാൽ വിസർഗം അങ്ങനെതന്നെ ഇരിക്കുന്നതിനും വിരോധമില്ല.

ഉദാഹരണങ്ങൾ:

: നഃ +  ചിരം = നശ്ചിരം
: ഛന്ദഃ + ശാസ്ത്രം = ഛന്ദഃശാസ്ത്രം / ഛന്ദശ്ശാസ്ത്രം

*2.  ഹ്രസ്വമായ രണ്ട് അകാരങ്ങളുടെ നടുവിലുള്ള വിസർഗം ആ അകാരങ്ങളും ചേർന്ന് 'ഓ'കാരമാകും.

ഉദാഹരണങ്ങൾ:

:പ്രീതഃ + അത്ര =  പ്രീതോऽത്ര (ഇവിടെ, ഉത്തരപദാദിയായ 'അ'കാരം പൂർവവർണത്തോടു ചേർന്നതിനാൽ കാണ്മാനില്ല എന്ന് ബോധിപ്പാൻ പ്രശ്ലേഷചിഹ്നം (ऽ)  ചേർത്തിരിക്കുന്നു.)
തൃപ്പടിദാനം

thumb|250px|തൃപ്പടിദാനം:സാങ്കല്പിക ചിത്രം

മാർത്താണ്ഡവർമ്മ മഹാരാജാവ് തിരുവിതാംകൂർ രാജ്യത്തെ ശ്രീപദ്മനാഭന് സമർപ്പിച്ച ചരിത്രസംഭവമാണ്‌ **തൃപ്പടിദാനം**. 1750 ജനുവരി മൂന്നാം തീയതിയാണ് (കൊല്ലവർഷം 925 മകരം 5; രേവതി നക്ഷത്രവും പൂർവ പക്ഷത്ത് സപ്തമിയും ചേർന്ന സുദിനം) രാജാവ് ഉടവാൾ ശ്രീപദ്മനാഭന് അടിയറവച്ച് രാജ്യം തൃപ്പടിയിൽ ദാനം ചെയ്തത്. അതിനുശേഷം ശ്രീപദ്മനാഭദാസൻ എന്ന പേരിൽ ഉടവാൾ തിരികെ വാങ്ങി. അന്നുമുതൽ അദ്ദേഹവും പിൻഗാമികളും ശ്രീപദ്മനാഭന്റെ ദാസന്മാർ എന്നനിലയ്ക്ക് ശ്രീപദ്മനാഭന്റെ പ്രതിപുരുഷന്മാരായി രാജ്യം ഭരിച്ചുകൊള്ളാമെന്നതായിരുന്നു തൃപ്പടിദാനത്തിന്റെ ആന്തരാർഥം. തിരുവിതാംകൂർ രാജാക്കന്മാർ അന്നു മുതൽ തങ്ങളുടെ പേരിനോട് ശ്രീ പദ്മനാഭദാസനെന്നു ചേർത്തുവന്നു. അവസാനത്തെ മഹാരാജാവായിരുന്ന ശ്രീ ചിത്തിര തിരുനാൾ വരെയുള്ള രാജാക്കന്മാർ തങ്ങളുടെ പേരിനൊപ്പം ഈ ബിരുദവും കൂടി ചേർത്തിരുന്നു.

## ഒരുക്കങ്ങൾ
thumb|250px| ശ്രീ പദ്മനാഭ സ്വാമി ക്ഷേത്രം
തൃപ്പടിദാനം നിർവഹിക്കുന്നതിനുമുമ്പ് ശ്രീപദ്മനാഭസ്വാമി ക്ഷേത്രത്തിൽ പല പരിഷ്ക്കാരങ്ങളും മാർത്താണ്ഡവർമ വരുത്തിയിരുന്നു. ക്ഷേത്രഭരണത്തിനും പൂജകൾക്കും മറ്റും ചിട്ടയും ക്രമവും വരുത്തി. ക്ഷേത്രത്തിന്റെ അറ്റകുറ്റപ്പണികളും അനുബന്ധ മന്ദിരങ്ങളുടേയും മുഖമണ്ഡപത്തിന്റേയും നിർമ്മാണവും പൂർത്തിയാക്കി. നേപ്പാളിലെ കാളീഗന്ധകി നദീതടത്തിൽനിന്നു കൊണ്ടുവന്ന 12,000 സാളഗ്രാമങ്ങൾ കൊണ്ടാണ് ശ്രീപദ്മനാഭ വിഗ്രഹത്തിന് നവ്യശോഭ വരുത്തിയത്.

## കാരണം
എട്ടുവീട്ടിൽ പിള്ളമാർ എന്ന മാടമ്പിമാരേയും കുടുംബാംഗങ്ങളേയും വകവരുത്തിയതും വെട്ടിപ്പിടിച്ച പ്രദേശങ്ങളിലെ രാജാക്കന്മാരെ സ്ഥാനഭ്രഷ്ടരാക്കി അവരുടെ രാജ്യങ്ങൾ തിരുവിതാംകൂറിനോടു ചേർത്തതും കേരളീയ കീഴ്വഴക്കങ്ങൾക്ക് വിരുദ്ധമായിരുന്നു. ഈ പ്രവർത്തികൾമൂലം നേരിട്ട വമ്പിച്ച ജീവനാശത്തിന് പാപ പരിഹാരമായിട്ടും രാജ്യത്തിന്റെ ക്ഷേമത്തിനും ഭദ്രതയ്ക്കും വേണ്ടിയുമാണ് താൻ നേടിയ രാജ്യം മഹാരാജാവ് ശ്രീപദ്മനാഭന് തൃപ്പടിദാനം ചെയ്തത്.

## രണ്ടാം തൃപ്പടിദാനം
രണ്ടാമത്തെ തൃപ്പടിദാനം നടന്നത് മാർത്താണ്ഡവർമക്കുശേഷം തിരുവിതാംകൂർ ഭരിച്ച കാർത്തിക തിരുനാളിന്റെ (1758-98) കാലത്താണ്. അദ്ദേഹത്തിന്റെ ശ്രമഫലമായി തിരുവിതാംകൂറിൽ കൂട്ടിച്ചേർത്ത സ്ഥലങ്ങൾകൂടി 1766 ജൂല.യിൽ (941 മിഥുനം 23) രാജാവ് ശ്രീപദ്മനാഭസ്വാമി തൃപ്പടിയിൽ സമർപ്പിച്ചു.

## ചരിത്ര വീക്ഷണം
തൃപ്പടിദാനം മത താല്പര്യത്തിനേക്കാൾ രാജ്യത്തിന്റെ സുരക്ഷക്കായി ചെയ്തതായാണ് ചരിത്രകാരന്മാർ വീക്ഷിക്കുന്നത്. രാജ്യം ദൈവത്തിന്റെ പേരിലായാൽ അതിനെതിരെ വരുന്ന ഏത് ഭീഷണിയും ദൈവത്തിനു നേരേയുള്ളത് എന്ന് വിവക്ഷിക്കാമെന്നും ഇത് ജനകീയ കലാപങ്ങളെ ഭാവിയിൽ അമർച്ച ചെയ്യാൻ സഹായിക്കാം എന്നും മാർത്താണ്ഡ വർമ്മ വിശ്വസിച്ചിരിക്കണം. സിംഹാസനവും തന്റെ കുടുംബാംഗങ്ങളുടെ സുരക്ഷയും അങ്ങനെ അദ്ദേഹം ഉറപ്പാക്കി.

## ഇതും കാണുക
*അനിഴം തിരുനാൾ മാർത്താണ്ഡവർമ്മ
*പത്മനാഭസ്വാമി ക്ഷേത്രം
*തിരുവിതാംകൂർ

വർഗ്ഗം:തിരുവിതാംകൂറിന്റെ ചരിത്രം
ചിറ്റാട്ടുകര ഗ്രാമപഞ്ചായത്ത്

എറണാകുളം ജില്ലയിലെ പറവൂർ ബ്ലോക്കിലെ ഒരു ഗ്രാമപഞ്ചായത്താണ് **ചിറ്റാട്ടുകര ഗ്രാമപഞ്ചായത്ത്**.  പറവൂർ പുഴയുടെ അരികിൽ സ്ഥിതിചെയ്യുന്ന ഒരു പഞ്ചായത്താണ് **ചിറ്റാറ്റുകര**.

## ചിറ്റാറ്റുകര ഗ്രാമപ്പഞ്ചായത്ത് (ചരിത്രം)

പുരാതന കാലത്ത് പറവൂർ നാട്ടുരാജ്യത്തിൻറെ ഭാഗമായിരുന്നു. പെരിയാറിൻറെ തുരത്തുകളായ ചെറിയ വല്ലംതുരുത്തും വലിയ വല്ലംതുരത്തും പഴയ തിരുവിതാംകൂറിൻറെ ഭാഗമായിരുന്നു. തുരുത്തിൻറെ തെക്കു നിന്നും വടക്കോട്ട് കിഴക്കേ അതിരിൽ തിരുവിതാംകൂർ കൊച്ചി നാട്ടുരാജ്യങ്ങളെ വേർ തിരിച്ചിരുന്ന അതിർത്തി(കൊതി)ക്കല്ലുകൾ കാണാം. ശക്തമായ ജന്മിത്ത വ്യവസ്ഥിതി നിലനിന്നിരുന്ന പ്രദേശമാണിത്.
ഈ പഞ്ചായത്തിലെ കല്ലറയ്ക്കൽ തറവാട്ടിൽ ചട്ടമ്പിസ്വാമികൾ ഏറെക്കാലം താമസിച്ചിരുന്നു ചട്ടമ്പിസ്വാമികളുടെയും ശ്രീനാരായണ ഗുരുവിൻറെയും സംഗമ വേദിയായിട്ടുണ്ട് ഇവിടം.
1947 ൽ സഞ്ചാര സ്വാതന്ത്ര്യത്തിനായി നടന്ന പാലിയം സമരം ശ്രദ്ധേയമാണ് കയർ, ചെത്ത് എന്നീ തൊഴിൽ മേഖലകളിലെ ശക്തമായ സമരങ്ങൾ ഈ പ്രദേശത്ത് നടന്നിട്ടുണ്ട്.
ആറുകളാൽ ചുറ്റപ്പെട്ട പ്രദേശം എന്ന അർഥത്തിലാണ് ചിറ്റാറ്റുകര എന്ന പേരുവന്നതെന്നാണ് പഴമക്കാരുടെ വിശ്വാസം
വടക്കേക്കര വില്ലേജ് യൂണിയന്റെയും പറവൂർ വില്ലേജ് യൂണിയൻറെയും ഭാഗങ്ങൾ ചേർത്ത് 1953-ൽ ചിറ്റാറ്റുകര ഗ്രാമപ്പഞ്ചായത്ത് രൂപീകരിക്കപ്പെട്ടു. പ്രഥമ പ്രസിഡന്റായി എ.വി. ഈപ്പനെ തെരഞ്ഞെടുത്തു.

## ജീവിതോപാധി
ജീവിതോപാധി പ്രധാനമായും കൃഷിയാണ്. പുഴയുടെ കരയായതിനാൽ മത്സ്യബന്ധനം ഒരു തൊഴിലാണ്. അതുമൂലം ഉപജീവനം കഴിക്കുന്ന ധാരാളം കുടുംബങ്ങളുണ്ട്.

## ആരാധനാലയങ്ങൾ
*പണിക്കരച്ചൻ ക്ഷേത്രം
*തോരണത്തുങ്കൽ ഭഗവതീ ക്ഷേത്രം 
*വ്യാകുലാംബികാ പള്ളി
*ജറാം പള്ളി.
*രാമൻകുളങ്ങര ഭഗവതിക്ഷേത്രം
*നീലിശ്വരം മഹാദേവക്ഷേത്രം പട്ടണം 
*കളരിക്കൽ ഭഗവതിക്ഷേത്രം
*മന്നം സുബ്രഹ്മണ്യക്ഷേത്രം
*മാക്കനായി മാർക്കണ്ടേശ്വര ക്ഷേത്രം
*തിരുമാണ്ഡാകുന്നു ഭഗവതീ ക്ഷേത്രം 
*മങ്ങാട്ട് ഭഗവതിക്ഷേത്രം 
*പുതിയകാവ് ക്ഷേത്രം
* ഗുരുതിപ്പാടം ഭഗവതി ക്ഷേത്രം, പറയകാട്

## വിദ്യാഭ്യാസസ്ഥാപനങ്ങൾ
* ഗവ. ഹയർ സെക്കന്ററി സ്കൂൾ, പുതിയകാവ്
* ഗവ. എൽ.പി.എസ്., പുതിയകാവ്
* ഗവ. എൽ.പി.എസ്., പട്ടണം
* ഗവ. എൽ.പി.എസ്., ചിറ്റാറ്റുകര
* ഗവ. എൽ.പി.എസ്., പറയകാട്

## പ്രധാനവ്യക്തികൾ
*പ്രശസ്ത സ്വഭാവ , ഹാസ്യ നടനായ സലിംകുമാർ..
*ആദ്യകാല കമ്മ്യൂണിസ്റ്റുകാരനായ എൻ.കെ.മാധവൻ ചിറ്റാറ്റുകര പഞ്ചായത്തിലായിരുന്നു. ഇടപ്പള്ളി സ്റ്റേഷൻ ആക്രമണത്തിൽ പങ്കെടുത്ത സഖാക്കളിൽ ഒരാളാണ് ഇദ്ദേഹം.
*ഇടതു വിമതനായ എൻ.എം പീയേഴ്സൺ,എൻ.കെ മാധവന്റെ മകനും ദൃശ്യ മാധ്യമ ചർച്ചകളിലെ സ്ഥിര സാന്നിദ്ധ്യവുമാണ്.

## വാർഡുകൾ
#മച്ചാംതുരുത്ത്  	 
#ആളംതുരുത്ത് 	 
#നീണ്ടൂർ വടക്ക് (ഹെഡ് ക്വാർട്ടേഴ്സ് വാർഡ്) 	 
#പറയകാട് 	 
#പറയകാട് ഈസ്റ്റ്
#വലിയ പല്ലംതുരുത്ത് 	
#മുണ്ടുരുത്തി
#മാക്കനായി
#മന്നം
#താന്നിപ്പാടം
#തൂയിത്തറ
#ചെറിയ പല്ലംതുരുത്ത് വടക്ക്
#ചെറിയ പല്ലംതുരുത്ത് തെക്ക്
#നീണ്ടൂർ തെക്ക്
#പട്ടണം മുസരിസ്
#ചിറ്റാട്ടുകര
#പൂയപ്പിള്ളി
#പട്ടണം സെൻറർ
#പട്ടണം പടിഞ്ഞാറ്
#പട്ടണം വടക്ക്

## സ്ഥിതിവിവരകണക്കുകൾ

## അവലംബം
#http://www.lsgkerala.in/chittattukarapanchayat
ഇരുളൻ പുൽനീലി

നീലി ചിത്രശലഭ കുടുംബത്തിലെ ഒരംഗമായ ചിത്രശലഭമാണ് **ഇരുളൻ പുൽനീലി** (*Zizeeria karsandra*/Dark Grass Blue). 
## പേരിന്റെ പിന്നിൽ
ഇരുണ്ട നീല നിറമുള്ള ശലഭം ഇരുളൻ പുൽനീലിയായി.

## ശരീരഘടന
വാൽ ഇല്ലാത്ത ചിത്രശലഭമായ ഇരുളൻ പുൽനീലികളിൽ ആൺ ശലഭവും, പെൺ ശലഭവും കാഴ്ചയിൽ വ്യത്യസ്തമാണ്. 

### ചിറകിന്റെ മുകൾ വശം

File:Zizeeria karsandra female up.jpg|female

ആൺ ശലഭങ്ങൾക്ക് ഇരുണ്ട നീല നിറം, പെൺ ശലഭങ്ങൾക്ക് തവിട്ടു നിറം
### ചിറകിന്റെ അടി വശം

File:Dark grass blue un.jpg

ആൺ ശലഭങ്ങൾക്ക് ചാര നിറം, ഒപ്പം തവിട്ട് പുള്ളികളും. പെൺ ശലഭങ്ങൾക്ക് നീല നിറം
### ചിറകിന്റെ അരിക്
മുകളിൽ രോമനിരകളുള്ള തവിട്ട് നിറമുള്ള അരികുകൾക്ക് കീഴെ ചെറിയ തവിട്ട് രൂപങ്ങൾ കാണപ്പെടുന്നു. 

## ആഹാരരീതി
പൂന്തേനാണ് ഇരുളൻ പുൽനീലിയുടെ മുഖ്യഭക്ഷണം. ഒപ്പം വെള്ളക്കെട്ടുകളിൽ നിന്നും ലവണവും ഭക്ഷിക്കുന്നു. കുപ്പച്ചീര (Amaranthus viridis), മധുരച്ചീര (Amaranthus tricolor), തുടങ്ങിയവ ശലഭപ്പുഴുവിന്റെ പ്രധാന ആഹാര സസ്യങ്ങളാണ്.

## ജീവിതചക്രം

## ചിത്രശാല

File:Zizeeria karsandra un.jpg|
Image:Dark_Grass_Blue_(Zizeeria_karsandra)_in_Hyderabad,_AP_W_IMG_7950.jpg|ഹൈദരാബാദിൽ കാണപ്പെടുന്ന ഇരുളൻ പുൽനീലി.
Image:Dark Grass Blue (Zizeeria karsandra) on Boerhavia diffusa W IMG_1009.jpg| ഹൈദരാബാദിൽ കാണപ്പെടുന്ന ഇരുളൻ പുൽനീലി.
Image:Dark Grass Blue (Zizeeria karsandra) at Jayanti, Duars W Picture 274.jpg| വെസ്റ്റ് ബംഗാളിലെ ജൽ‌പൈഗുരി ജില്ലയിൽ കാണപ്പെടുന്ന ഇരുളൻ പുൽനീലി.
Image:Dark Grass Blue (Zizeeria karsandra) at Jayanti, Duars W2 IMG 5652.jpg| വെസ്റ്റ് ബംഗാളിലെ ജൽ‌പൈഗുരി ജില്ലയിൽ കാണപ്പെടുന്ന ഇരുളൻ പുൽനീലി.

## കാണപ്പെടുന്ന സ്ഥലങ്ങൾ
* ഇന്ത്യ
* ചൈന
* മലയ

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചെറു പുൽനീലി

ലൈകാനിഡേ കുടുംബത്തിലെ ഒരംഗമായ ചിത്രശലഭമാണ് **ചെറു പുൽനീലി**(*Zizina otis*/Lesser Grass Blue). ഈ ശലഭം പലപ്പോഴും Zizina labradus ആണെന്ന് തെറ്റിദ്ധരിക്കപ്പെടാറുണ്ട്.  

## പേരിന്റെ പിന്നിൽ
ഇരുളൻ പുൽനീലിയുടെ കുടുംബത്തിലെ ചെറിയ അംഗം.
## ശരീരഘടന
ചെറു പുൽനീലികളിൽ ആൺ ശലഭവും, പെൺ ശലഭവും കാഴ്ചയിൽ വ്യത്യസ്തമാണ്. 

### ചിറകിന്റെ മുകൾ വശം
ആൺ ശലഭങ്ങൾക്ക് വെള്ളി കലർന്ന മങ്ങിയ നീല നിറം, പെൺ ശലഭങ്ങൾക്ക് നീല കലർന്ന തവിട്ടു നിറം
### ചിറകിന്റെ അടി വശം
ആൺ ശലഭങ്ങൾക്ക് മങ്ങിയ ചാര നിറം, ഒപ്പം കറുത്ത പുള്ളികളും. പെൺ ശലഭങ്ങളുടെ അടിവശം ആൺ ശലഭങ്ങളേക്കാൾ ഇരുണ്ടിരിക്കും
### ചിറകിന്റെ അരിക്
കറുത്ത നിറത്തിലുള്ള വര കാണുന്നു.
## ആഹാരരീതി
പൂന്തേനാണ് ചെറു പുൽനീലിയുടെ മുഖ്യഭക്ഷണം. ഒപ്പം വെള്ളക്കെട്ടുകളിൽ നിന്നും ലവണവും ഭക്ഷിക്കുന്നു. 
## ജീവിതചക്രം
## കാണപ്പെടുന്ന സ്ഥലങ്ങൾ
* തെക്കൻ ഏഷ്യ
* ഹവായ് 
## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
എഡ്മണ്ട് സ്പെൻസർ

പ്രശസ്തനായ ഒരു ആംഗലേയ കവിയാണ് **എഡ്മണ്ട് സ്പെൻസർ**. ടൂഡർ രാജവംശത്തെയും എലിസബത്ത് രാജ്ഞിയെയും ആലങ്കാരികമായി പ്രതിപാദിക്കുന്ന ഫെയറി ക്വീൻ എന്ന ഇതിഹാസ കവിതയാണ് ഇദ്ദേഹത്തിന്റെ പ്രധാന രചന. ആംഗലേയ ഭാഷയിലെ ഏറ്റവും മികച്ച കവികളിലൊരാളായിട്ടും ആധുനിക ആംഗലേയ കവിതയുടെ ശൈശവ ദശയിലെ ഏറ്റവും മികച്ച കവികളിലൊരാളായിട്ടുമാണ് ഇദ്ദേഹത്തെ കാണുന്നത്.
## ജീവിതം
1552ൽ ലണ്ടനിലാണ് ഏഡ്മണ്ട് സ്പെൻസർ ജനിച്ചത്. കുട്ടിയായിരുന്നപ്പോൾ, ലണ്ടനിലെ മർച്ചന്റ് റ്റെയ്‌ലേഴ്സ് വിദ്യാ‍ലയത്തിലാണ് പഠിച്ചത്. കേംബ്രിഡ്ജിലെ പെംബ്രുക് കോളെജിലാണ് അദ്ദേഹം മട്രിക്കുലേഷൻ പാസായത്. .

1580 ജൂലൈയിൽ സ്പെസർ ഐർലണ്ടിലെ പുതിയ ലോഡ് ഡെപ്യൂട്ടിയായ ആർതർ ലോഡ് ഗ്രേ ദെ വിൽറ്റണിന്റെ കീഴിൽ ജോലിക്കായി ചേർന്നു. പിന്നീട് രണ്ടാം ഡെസ്മൊണ്ട് കലാപത്തിൽ ഇംഗ്ലിഷ് സൈന്യത്തിലും സ്പെൻസർ സേവനമനുഷ്ഠിച്ചു.  ആ കലാപം അടിച്ചമർത്തിയതിനു ശേഷം ഐർലണ്ട് അധിനിവേശ യുദ്ധം നടന്നുകൊണ്ടിരുന്നപ്പോൾ അവിടത്തെ കോർക്ക് കൌണ്ടിയിൽ മൻസ്റ്റർ തോട്ടത്തിന്റെ സ്ഥലം സ്പെൻസറിന് പാരിതോഷികമായി നൽകി.അവിടെ അദ്ദേഹത്തിന്റെ അയൽ‌വാസിയായിരുന്നു പ്രശസ്തനായ സാമ്രാജ്യത്വവാദി വാൾട്ടർ റെയ്ലി.

തന്റെ കവിതകളിലൂടെ രാജസദസ്സിലൊരു സ്ഥാനം പ്രതീക്ഷിച്ചിരുന്ന സ്പെൻസർ, റെയ്ലിയോടൊപ്പം തന്റെ പ്രശസ്ത കൃതിയായ "ഫെയറി ക്വീൻ" അവതരിപ്പിക്കുവാൻ രാജസദസ്സിൽ പങ്കെടുത്തു. എന്നാൽ രാജ്ഞിയുടെ പ്രധാന കാര്യദർശിയായ, ലോർഡ് ബർഗ്ലിയുമായി തർക്കമുണ്ടായതിനാൽ, 1591-ൽ ഒരു പെൻഷൻ മാത്രമാണ് അദ്ദേഹത്തിന് ലഭിച്ചത്. തന്റെ കവിതക്ക്  സ്പെൻസറിന് 100 പൗണ്ട് സമ്മാനമായി നൽകാമെന്ന് അഭിപ്രായമുണ്ടായപ്പോൾ, "എന്ത്, ഒരു പാട്ടിന് ഇത്രയുമോ!" എന്നാണ് ബർഗ്ലി പ്രതിവചിച്ചത്.

1596-ൽ അയർലണ്ടിൽ 16 വർഷം ചെലവിട്ടു കഴിഞ്ഞപ്പോൾ 'അയർലണ്ടിന്റെ പ്രത്യക്ഷകാല കാഴ്ചപ്പാട്'(A View of the Present State of Ireland) എന്ന പേരിൽ ഒരു ലഘുലേഖ സ്പെൻസർ എഴുതിയി. ഏറെക്കാലം ലഘുലേഖയായി മാത്രം നിലവിലുണ്ടായിരുന്ന ഈ കൃതി വിവാദപരമായ ഉള്ളടക്കം മൂലമാവാം, സ്പെൻസറുടെ മരണശേഷം 1633-ൽ മാത്രമാണ് പ്രസിദ്ധികരിക്കുപ്പെട്ടത്.  സ്പെൻസറുടെ ഏകഗദ്യരചനയായ ഇത് സംഭാഷണരൂപത്തിലാണ്.  

ബലാൽക്കാരമായാൽ പോലും അയർലണ്ടിന്റെ തനതായ ഭാഷയും പാരമ്പര്യങ്ങളും നശിപ്പിക്കുന്നതുവരെ അവിടെ സമാധാനമുണ്ടാവരുത് എന്നായിരുന്നു ഈ ലഘുലേഖയിലെ വാദം. ഡെസ്മണ്ട് വിപ്ലവത്തിലും മറ്റും ഉപയോഗിച്ചതുപോലെ ക്ഷാമമുണ്ടാക്കുന്ന രീതിയിൽ ഭൂമി തീവച്ച് നശിപ്പിക്കണം എന്ന് അദ്ദേഹം നിർദ്ദേശിച്ചു. കുതിരപ്പടയും കാലാളും ചേർന്ന ഒരു വലിയ സൈന്യത്തെ കൊണ്ടു വന്ന ശേഷം അയർലണ്ടുകാർക്ക് കീഴടങ്ങാൻ ഇത്തിരി സമയം നൽകണമെന്നും പിന്നെ ചെറുത്തു നിൽക്കുന്നവരെ കാട്ടുമൃഗങ്ങളെപ്പോലെ വേട്ടയാടണമെന്നും അദ്ദേഹം വാദിച്ചു.  ശൈത്യവും, പട്ടിണിയും, രോഗവും സൈന്യത്തിന്റെ ജോലി എളുപ്പമാക്കുമെന്നതിനാൽ, രണ്ടു ശീതകാലങ്ങളിലെ വേട്ട കഴിയുമ്പോൾ അയർലണ്ടിൽ ശാന്തിയുണ്ടാകുമെന്ന് സ്പെൻസർ വിശ്വസിച്ചു.   വംശഹത്യാപരമായ ഈ രചന, പതിനാറാം നൂറ്റാണ്ടിലെ അയർലണ്ടിന്റെ ചരിത്രത്തിനെക്കുറിച്ചുള്ള ഒരു പ്രധാന രേഖയായി കണക്കാക്കപ്പെടുന്നു. അയർലണ്ടിന്റെ ഗെയ്‌ലിക് കാവ്യപാരമ്പര്യത്തെ കുറെയൊക്കെ പുകഴ്ത്തുന്ന സ്പെൻസർ, അയർലണ്ടുകാരുടെ പൂർവികർ സിത്തിയൻ "കാടന്മാർ" ആയിരുന്നെന്നു സ്ഥാപിക്കാൻ  ഗൂഢപക്ഷപാതം നിറഞ്ഞ വ്യാജവിശകലനത്തെ ലോഭമില്ലാതെ ആശ്രയിക്കുന്നുമുണ്ട് ഈ രചനയിൽ.

## കുറിപ്പുകൾ
 സ്പെൻസറുടെ ലഘുലേഖയ്ക്ക് ഇംഗ്ലണ്ടിൽ നല്ല സ്വീകരണമാണ് ലഭിച്ചത്.  അയർലണ്ടിന്റെ കാര്യത്തിൽ ഇംഗ്ലീഷ് ഭരണവർഗ്ഗം അക്കാലത്തു സ്വീകരിച്ചിരുന്ന സാധാരണ നിലപാടുമായുള്ള താരതമ്യത്തിൽ, സ്പെൻസർ നിർദ്ദേശിച്ച പരിഹാരങ്ങൾ "മിതവാദപരമായിരുന്നു" എന്നും ചൂണ്ടിക്കാണിക്കപ്പെട്ടിട്ടുണ്ട്.

## അവലംബം
ആദിച്ചനല്ലൂർ ഗ്രാമപഞ്ചായത്ത്

കേരളത്തിലെ കൊല്ലം ജില്ലയിൽ കൊല്ലം താലൂക്കിൽ ഇത്തിക്കര ബ്ലോക്കിൽ ഉൾപ്പെടുന്ന ഗ്രാമപ്പഞ്ചായത്താണ് **ആദിച്ചനല്ലൂർ** (ഇംഗ്ലീഷ്:Adichanalloor Gramapanchayat). ആദിച്ചനല്ലൂർ, തഴുത്തല എന്നീ വില്ലേജുകളാണ്‌ ഈ പഞ്ചായത്തിലെ വില്ലേജുകൾ.  
## ഭൂമിശാസ്ത്രം
ഇത്തിക്കരപക്കിയുടെ നാടാണ് ആദിച്ചനല്ലൂർ. ഇത്തിക്കരയാറും പള്ളിക്കൽ ആറും ഇവിടുത്തെ പ്രധാന  ജലസ്രോതസ്സുകളാണ്‌. നദികളുടെ കരപ്രദേശങ്ങളിലെ ഫലഭൂയിഷ്ഠത നെൽ‌ കൃഷിയുടേയും തെങ്ങു കൃഷിയുടെയും സമ്പൽ സമൃദ്ധമായ വളർച്ചയ്ക്ക് പ്രകൃതി കനിഞ്ഞു നല്കിയ വരദാനങ്ങളാണ്. തിരുവിതാംകൂറിലെ ആറ്റിങ്ങലിനും, കൊല്ലത്തിനും മദ്ധ്യേയുള്ള ഏറ്റവും പ്രധാനപ്പെട്ട ഒരു വ്യാപര കേന്ദ്രമായിരുന്ന കൊട്ടിയം വഴി യാത്രക്കാരുടെ വിശ്രമത്തിനു വേണ്ടി മഹാരാജാവിന്റെ പ്രത്യേക നിർ‌ദ്ദേശത്തിൽ കൊട്ടിയത്ത് ഒരു വഴിയമ്പലം നിർ‌മ്മിക്കുകയും പിൽക്കാലത്ത് അതിനെ കൊട്ടിയം അമ്പലം എന്നു നാമകരണം ചെയ്തിട്ടുളളതുമാണ്. 
## അതിരുകൾ
പഞ്ചായത്തിന്റെ അതിരുകൾ കിഴക്ക് പൂയപ്പളളി, വടക്കുകിഴക്ക് നെടുമ്പന, വടക്കുപടിഞ്ഞാറ് തൃക്കോവിൽവട്ടം, പടിഞ്ഞാറ് മയ്യനാട്, തെക്ക് ചാത്തന്നൂർ എന്നീ പഞ്ചായത്തുകളാണ്‌.

## വാർഡുകൾ
*തഴുത്തല  	 
*പുഞ്ചിരിച്ചിറ 	 
*ആലുംകടവു 	 
*പ്ലാക്കാട് 	 
*ഫാർമേഴ്സ്  സർവ്വീസ് സഹകരണ ബാങ്ക് 
*കുണ്ടുമൺ  	 
*ആദിച്ചനല്ലൂർ 	 
*വെളിച്ചിക്കാല 	 
*കുമ്മല്ലൂർ 	 
*കട്ടച്ചൽ 	 
*കൈതക്കുഴി 	 
*മൈലക്കാട് 	 
*ഇത്തിക്കര 	 
*ഒറ്റപ്ലാമൂട് 	 
*ആനക്കുഴി 	 
*പടിഞ്ഞാറേ മൈലക്കാട് 	 
*കൊട്ടിയം കിഴക്ക് 	 
*വെണ്മിണിച്ചിറ 	 
*കൊട്ടിയം 	 
*തഴുത്തല തെക്ക്

## സ്ഥിതിവിവരക്കണക്കുകൾ
2001 ലെ ഇന്ത്യാ കാനേഷുമാരി പ്രകാരം ആദിച്ചനല്ലൂരിലെ ജനസംഖ്യ 27767 ആണ്‌. ഇതിൽ 12980 പുരുഷന്മാരം 14787 സ്ത്രീകളുമാണ്‌. 

## അവലംബങ്ങൾ

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
പൊന്നാനി നഗരസഭ

മലപ്പുറം ജില്ലയിലെ പൊന്നാനി താലൂക്കിൽ‌പെടുന്ന നഗരസഭയാണ്  **പൊന്നാനി നഗരസഭ**. മലപ്പുറം ജില്ലയിലെ ഏറ്റവും  കൂടുതൽ വാർഡുകളുള്ള  നഗരസഭയും കൂടിയാണിത്. 24.82 ചതുരശ്ര കിലോമീറ്ററാണ് ഈ നഗരസഭയുടെ വിസ്തീർണ്ണം. വടക്ക് പുറത്തൂർ പഞ്ചായത്തും കിഴക്കും തെക്കും ഇഴുവത്തിരുത്തി പഞ്ചായത്തും പടിഞ്ഞാറ് അറബിക്കടലും ആണ്‌ പൊന്നാനി മുനിസിപ്പാലിറ്റിയുടെ അതിരുകൾ.51 വാർഡുകൾ ഉൾപ്പെടുന്നതാണ്‌ ഈ നഗരസഭ. 26 വാർഡുകൾ വനിതാസം‌വരണ വാർഡുകളാണ്‌.  1,4,5,6,11,17,18,19,21,23,25,26,27,29,31,32,33,35,36,42,45,46,48,49,51 വാർഡുകളാണ് ജനറൽ വനിതകൾക്ക് സംവരണം ചെയ്തത്. ഒന്നാം വാർഡായ അഴീക്കലും 26-ആം വാർഡായ കടവനാട് നോർത്തും പട്ടികജാതി ജനറൽ സംവരണമാണ്. പൊന്നാനി, ഇഴുവത്തിരുത്തി എന്നീ രണ്ടു വില്ലേജുകളാണ്‌ പൊന്നാനി നഗരസഭയിലുള്ളത്

## ചരിത്രം
1977 നവംബർ 19-ആം തിയതിയാണ്‌ നഗരസഭ നിലവിൽ വന്നത്. 1979-സെപ്റ്റംബറിൽ നടന്ന തദ്ദേശസ്വയം ഭരണ സ്ഥാപനങ്ങളിലേക്കുള്ള തിരഞ്ഞെടുപ്പിൽ 24 അംഗങ്ങൾ ഉൾപ്പെടുന്ന പ്രഥമ കൗൺസിൽ അധികാരമേറ്റു. ഇ.കെ. അബൂബക്കർ ആയിരുന്നു പ്രഥമ മുനിസിപ്പൽ ചെയർമാൻ.

## നഗരസഭ തിരഞ്ഞെടുപ്പ്
;2010 ഒക്ടോബർ
2010 ഒക്ടോബർ 23,25 തിയതികളിലായി നടന്ന തദ്ദേശസ്വയഭരണ തിരഞ്ഞെടുപ്പിൽ പൊന്നാനിയിൽ യു.ഡി.എഫിനു് 26 (മുസ്ലിം ലീഗ്:14, കോൺഗ്രസ്:12) സീറ്റും എൽ.ഡി.എഫിന് 22 (സി.പി.എം:21,സിപി.ഐ:1) സീറ്റും ബി.ജെ.പി ഒന്നും ലീഗ് വിമതൻ (43-ആം വാർഡ്) ഒന്നും യു.ഡി.എഫ് സ്വതന്ത്രൻ ഒന്നും സീറ്റുകൾ നേടി വിജയം വരിച്ചു.

;2020 ഡിസംബർ
2020 ഡിസംബർ 8,12,14 തിയതികളിലായി നടന്ന തദ്ദേശസ്വയഭരണ തിരഞ്ഞെടുപ്പിൽ പൊന്നാനിയിൽ യു.ഡി.എഫിനു് 9 സീറ്റും എൽ.ഡി.എഫിന് 38 സീറ്റും ബി.ജെ.പി മൂന്നും മറ്റുള്ളവർ ഒന്നും നേടി വിജയം വരിച്ചു.

;2025  ഡിസംബർ
2025 ഡിസംബർ 9 ,11  തിയതികളിലായി നടന്ന തദ്ദേശസ്വയഭരണ തിരഞ്ഞെടുപ്പിൽ പൊന്നാനിയിൽ എൽ.ഡി.എഫിന് 31 സീറ്റും  യു.ഡി.എഫിനു് 16  സീറ്റും  ബി.ജെ.പി 2 ഉം  മറ്റുള്ളവർ 4 ഉം സീറ്റുകൾ  നേടി വിജയം വരിച്ചു.

## അവലംബങ്ങൾ

*പൊന്നാനി മുനിസിപ്പാലിറ്റിയുടെ ഔദ്യോഗിക വെബ്സൈറ്റ് 

വർഗ്ഗം:മലപ്പുറം ജില്ലയിലെ നഗരസഭകൾ
വർഗ്ഗം:പൊന്നാനി
കോളാമ്പി (സസ്യം)

ബ്രസീൽ സ്വദേശിയായ ഒരു നിത്യഹരിതസസ്യമാണ്‌  അപ്പോസൈനേസീ (Apocynaceae) കുടുംബത്തിൽപ്പെടുന്ന **കോളാമ്പി**. മുറുക്കി തുപ്പുന്നതിന് കേരളത്തിൽ സർവസാധാരണയായി ഉപയോഗിച്ചുവന്നിരുന്ന കോളാമ്പിയുടെ ആകൃതിയോട് ഈ പുവിന് സാമ്യമുള്ളതിനാലാണ് ഈ പൂവിനെ കോളാമ്പിയെന്ന് വിളിക്കുന്നത്. മൂന്ന് മീറ്റർ വരെ ഉയരത്തിൽ വളരുന്ന ഇതിൽ 5 മുതൽ 7 സെന്റീമീറ്റർ വ്യാസമുള്ള, മഞ്ഞ നിറത്തിലുള്ള പൂവുകൾ ഉണ്ടാവും. സംസ്കൃതത്തിൽ ചക്ഷപുഷ്പി എന്നും ഇംഗ്ലീഷിൽ  ഗോൾഡൻ ട്രമ്പറ്റ് (golden trumpet), കോമൺ ട്രംപറ്റ്വൈൻ (common trumpetvine), യെല്ലോ അലമാണ്ട (yellow allamanda) എന്നും പേരുണ്ട്. അരളി ചെടി പോലെ തന്നെ ഇവയുടെ ഇലയിലും പൂവിലും വിഷം അടങ്ങിയിട്ടുണ്ട്.


File:Allamanda-cathartica-flower-from-kottayam-kerala.jpg|കോളാമ്പി പൂവുകൾ
File:Golden_Trumpet_-_കോളാമ്പി_പൂവ്_01.JPG|കോളാമ്പി മൊട്ടുകളും പൂവും
File:Allamanda flower കോളാമ്പി 06.jpg|thumb|Allamanda flower കോളാമ്പി പൂവ്
File:Golden_Trumpet_-_കോളാമ്പി_പൂവ്_02.JPG|കോളാമ്പി 
File:Kolambi,_കോളാമ്പി_പൂവ്.JPG
File:Allamanda cathartica  MHNT.jpg
File:കോളാമ്പി പൂവ്.jpeg|കോളാമ്പിപൂ
File:Apocynaceae (കോളാമ്പി പൂവ്) at Ramanattukara Residence 553H0191 01.jpg|thumb|Apocynaceae (കോളാമ്പി പൂവ്)
File:Golden trumpet.jpg|കോളാമ്പി പൂവ്
File:Golden trumpet plant 1.jpg|കോളാമ്പി ചെടി
File:Golden trumpet plant 2.jpg|കോളാമ്പി ചെടി
[...]


## അവലംബം


വർഗ്ഗം:അലങ്കാരസസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:അപ്പോസൈനേസീ
വർഗ്ഗം:കേരളത്തിലെ സസ്യജാലം
സ്ട്രീമിംഗ് മീഡിയ

തുടർച്ചയായി പുതുക്കിക്കൊണ്ടിരിക്കുകയും ഒരു സേവനദാതാവ്  അന്തിമ ഉപയോക്താവിന് (എൻഡ് യൂസർ) നൽകിക്കൊണ്ടിരിക്കുകയും ചെയ്യുന്ന തരം മൾട്ടിമീഡിയ ഉള്ളടക്കത്തെയാണ് **സ്ട്രീമിംഗ് മീഡിയ** എന്ന് വിളിക്കുന്നത്.  ഇത് ഉള്ളടക്കം ഉപയോക്താവിലെത്തിക്കുന്ന രീതിയെ വിളിക്കുന്ന പേരാണ്. ഉള്ളടക്കത്തെയല്ല ഈ പേരുകൊണ്ട് വിവക്ഷിക്കുന്നത്.

ഉപയോക്താവിന്റെ അറ്റത്തുള്ള ക്ലയന്റ് മീഡിയ പ്ലേയറിന് ഡേറ്റ (ഉദാഹരണത്തിന് ചലച്ചിത്രം) മുഴുവൻ ലഭ്യമാകുന്നതിനു മുൻപുതന്നെ ഇത് പ്രദർശിപ്പിക്കാൻ സാധിക്കും. 1990-കളിൽ ഐ.പി. നെറ്റ്‌വർക്കുകളിൽ ആവശ്യാനുസര‌ണം ലഭിക്കുന്ന വീഡിയോയ്ക്ക് കൂടുതൽ നല്ല വിവരണം എന്ന രീതിയിലാണ് *സ്ട്രീമിംഗ്* എന്ന പദം ഈ അർത്ഥത്തിൽ ആദ്യമായി ഉപയോഗിക്കപ്പെട്ടുതുടങ്ങിയത്. ഇതിനു മുൻപ് "സ്റ്റോർ ആൻഡ് ഫോർവേഡ് വീഡിയോ", എന്നായിരുന്നു ഇത് അറിയപ്പെട്ടിരുന്നത്.
## സ്ട്രീമിംഗ് മീഡിയ താരതമ്യം

## അവലംബം
ആപ്പിൾ സാർവ്വജനിക അനുവാദപത്രം

ഒരു സ്വതന്ത്ര സോഫ്റ്റ്‌വെയർ അനുവാദപത്രമാണ്‌ **ആപ്പിൾ സാർവ്വജനിക അനുവാദപത്രം**. ഇത്  ആപ്പിളിന്റെ ഡാർവിൻ ഓപ്പറേറ്റിംഗ് സിസ്റ്റത്തിനൊപ്പം 2000-ൽ പുറത്തിറക്കി. 

ആപ്പിൾ പബ്ലിക് സോഴ്‌സ് ലൈസൻസിന്റെ ആദ്യ പതിപ്പ് ഓപ്പൺ സോഴ്‌സ് ഇനിഷ്യേറ്റീവ് (OSI) അംഗീകരിച്ചു. 2003 ജൂലൈ 29-ന് പുറത്തിറങ്ങിയ പതിപ്പ് 2.0, സ്വതന്ത്ര സോഫ്റ്റ്‌വെയർ ഫൗണ്ടേഷന്റെ (FSF) ഒരു സ്വതന്ത്ര സോഫ്‌റ്റ്‌വെയർ ലൈസൻസായി അംഗീകരിച്ചിട്ടുണ്ട്, ഇതിനകം തന്നെ ഈ ലൈസൻസിന് കീഴിൽ വരുന്ന പ്രോജക്റ്റുകളിൽ പ്രവർത്തിക്കുന്നതിന് ഡെവലപ്പർമാർക്ക് താൽപര്യമുണ്ടെന്ന് കണ്ടെത്തുന്നു. എന്നിരുന്നാലും, ഈ ലൈസൻസിന് കീഴിൽ ഡെവലപ്പർമാർ പുതിയ പ്രോജക്റ്റുകൾ പുറത്തിറക്കരുതെന്ന് എഫ്എസ്എഫ് ശുപാർശ ചെയ്യുന്നു, കാരണം ഭാഗിക കോപ്പിലെഫ്റ്റ് ഗ്നു ജനറൽ പബ്ലിക് ലൈസൻസുമായി പൊരുത്തപ്പെടാത്തതിനാൽ പൂർണ്ണമായും ഉടമസ്ഥതയിലുള്ള സോഫ്റ്റ്‌വെയറായി പുറത്തിറക്കിയ ഫയലുകളുമായി ലിങ്ക് ചെയ്യാൻ അനുവദിക്കുന്നു. യഥാർത്ഥ ഉറവിടത്തിന്റെ ഏതെങ്കിലും ഡെറിവേറ്റീവുകൾ ബാഹ്യമായി പുറത്തുവിടുകയാണെങ്കിൽ, അവയുടെ ഉറവിടം ലഭ്യമാക്കണമെന്ന് ലൈസൻസ് ആവശ്യപ്പെടുന്നു; സ്വതന്ത്ര സോഫ്‌റ്റ്‌വെയർ ഫൗണ്ടേഷൻ ഈ ആവശ്യകതയെ അതിന്റെ സ്വന്തം ഗ്നു അഫെറോ ജനറൽ പബ്ലിക് ലൈസൻസിലെ സമാന ആവശ്യവുമായി താരതമ്യം ചെയ്യുന്നു.

ആപ്പിളിൽ നിന്നുള്ള നിരവധി സോഫ്‌റ്റ്‌വെയർ റിലീസുകൾ ഇപ്പോൾ ബോൺജൂർ സീറോകോൺ സ്റ്റാക്ക് പോലെയുള്ള കൂടുതൽ ലിബറൽ അപ്പാച്ചെ ലൈസൻസിന് കീഴിലാണ്. എന്നിരുന്നാലും, മിക്ക ഒഎസ് കമ്പോണന്റ് സോഴ്‌സ് കോഡുകളും എപിഎസ്എല്ലി(APSL)-ന് കീഴിൽ തുടരുന്നു.
## അവലംബം


## പുറം കണ്ണികൾ

*Text of the ആപ്പിൾ സാർവ്വജനിക അനുവാദപത്രം 
*Free Software Foundation's opinion on the license